text:
Ukwizera kubeshaho Pastor Uwambaje Emmanuel
.
INTEGO: UKWIZERA KUBESHAHO
Ibituma amasengesho atumvwa ni ibyaha, gusaba nabi ndetse no kutizera. Ubwo kwizera gufite umumaro, tukuvugeho.
Hari ibintu umuntu abona kuko yakoze, kubw’imbaraga ze, ariko hari n’ibyo umuntu aheshwa no kwizera.
Heb.10:38 Ariko umukiranutsi wanjye azabeshwaho no kwizera. Nyamara nasubira inyuma, umutima wanjye ntuzamwishimira."
* Hari ukwizera mu buryo rusange, ni karemano. Niko umuhinzi akoresha akabiba imbuto ze mu gitaka ategereje imvura. N’ibindi binyabuzima bibeshwaho n’uku kwizera. Niyo mpamvu umuririmbyi agira ati "umpe kumenya ibyo nigishwa n’inyoni n’uburabyo..."
* Hari kandi n’ukwizera Umwami Yesu, kandi guhesha ubugingo. Uku kwizera niko kwakijije wa mujura wabambanywe na Kristo, ntiyamubona nk’utagira icyo amara kandi ari ku musaraba, amubona nk’Umukiza ! Ibyo byamuhesheje kuba muri Paradizo.
* Hari ukwizera umuntu abasha kugira akabona ibyo atari kuzabona iyo atizera.
Kuriya kwizera kwa karemano, ntabwo ari kamara ngo ibyo kutubwiriza bibe koko. Cyane muri ibi bihe tubonamo nk’imvura n’izuba bitakigenda uko byahoze. Kera, umwana wagiraga amahirwe yo kwiga yabaga yizeye kubona akazi nubwo atagasaba, ariko siko biri ubu. Niyo mpamvu rero ubu ubwo ibintu bitagenda nk’uko bitegerejwe, Imana Nyir’ubuzima iduhitiramo kubeshwaho no kwizera.
Utizera ntibishoboka ko ayinezeza, kuko uwegera Imana akwiriye kwizera yuko iriho, ikagororera abayishaka. (Heb.11:6).
Niba tuza gusenga mu masaha y’ikiruhuko, biradukwiye ko tuyizera. Nituyegera tutayizeye, bizatugwa nabi. Niko byagendekeye Abisiraheli bagenda bagwa mu butayu.
"Nutizera Imana ntuzajya mu ijuru habe no kurica umutaru".
Zakariya yari umutambyi mukuru, agera mu zabukuru ataragira umwana, agendererwa na Marayika Gaburiyeli anamumenyesha ko azabyara umuhungu kandi avuga n’ibizamuranga. Ariko ntiyabyemera, bimuviramo kugobwa ururimi. Niko bigendekera utizera.
Mu gihe Samariya yari yaragoswe n’Abasiriya hakaba inzara kugeza ubwo barya n’abana, Elisa yahanuye ko bucya ibyo kurya byabonetse ; ariko umugaragu w’ibwami arabihakana ko bitashoboka. Elisa amubwira ko azabirebesha amaso ntabirye kandi niko byagenze. Ibyo byatewe no kutizera.
Nta muntu n’umwe wigeze asanga Yesu yizeye afite icyo amukeneyeho ngo atahe atakibonye. Icy’ingenzi ni ukwizera. Ukwizera kw’abazanye umurwayi kwa Yesu bagatobora igisenge kwaramukijije. Uku kwizera niko kwakijije wa mugore wari urwaye imyaka cumi n’ibiri yose. Ibyo gukora ku ncunda z’imyenda ya Yesu ntibyasabye ko abyigishwa ; nawe kora ibyo ukwizera kukubwirije urabona gukora kw’Imana.
Ukwizera kwa wa mugore w’umunyakanani niko kwatumye anezererwa no kugereranywa n’imbwa, kandi bimuhesha kubona ibyo yasabye Yesu yizeye. Umutware w’abasirikare yarakugize, umurwayi we akira Yesu atarahagera, Halleluya !
Biragukwiye kubeshwaho no kwizera. Mukundwa, bikubere uko ubyizeye.
Pasitori Uwambaje Emmanuel


c: text/html

text:
Duhe ibitekerezo
Urashaka gutanga ibitekerezo?twandikire kuri iranzinone@yahoo.fr/iranzinejo@gmail.com
Murakoze
Murakoze
mercredi 29 décembre 2010
Umwuga mubi
Ntibakatubesho
Njyewe "MWENYECYAKA" Ndahiriye imbere ya BRALIRWA ku mugaragaro n’imbere y’abafana bayo bose ko Ntazahemukira Byeri yaba ikonje cyangwa ishyushye, ivuye mu rwina cyangwa mu kibindi, ifite ifuro cyangwa itende kandi ko ntazatatira igihango ngo nteshe agaciro utubari, ibari, amahoteri n’ibindi bisa nkabyo nkaba niyemeje ku mugaragaro kujya mpatanga umusanzu wa njye wa buri munsi ntitaye ku bibazo by’abana n’umugore nasize mu rugo. Ibi nzabikurikiza naba ndi muzima ndetse n’igihe ndwaye imiti nzayinywesha ibyeri. Nkaba nzaharanira icyateza imbere abapimyi bose nikopesha gatatu mu cyumweru, niyemeje kandi kuzahorana icyaka ndetse nkabishishikariza n’abandi banywi bose MUCOMA azabimfashemo.
Njyewe "MWENYECYAKA" Ndahiriye imbere ya BRALIRWA ku mugaragaro n’imbere y’abafana bayo bose ko Ntazahemukira Byeri yaba ikonje cyangwa ishyushye, ivuye mu rwina cyangwa mu kibindi, ifite ifuro cyangwa itende kandi ko ntazatatira igihango ngo nteshe agaciro utubari, ibari, amahoteri n’ibindi bisa nkabyo nkaba niyemeje ku mugaragaro kujya mpatanga umusanzu wa njye wa buri munsi ntitaye ku bibazo by’abana n’umugore nasize mu rugo. Ibi nzabikurikiza naba ndi muzima ndetse n’igihe ndwaye imiti nzayinywesha ibyeri. Nkaba nzaharanira icyateza imbere abapimyi bose nikopesha gatatu mu cyumweru, niyemeje kandi kuzahorana icyaka ndetse nkabishishikariza n’abandi banywi bose MUCOMA azabimfashemo.
Inscription à : Publier les commentaires (Atom)

robotstxt: allowed

filter: keep


text:
Nitwe banyiri iki gihangano, n’ibikorwa (inyandiko, ibishushanyo cyangwa andi mafoto) bigishyirwaho. Byose bigengwa n’amahame ndetse n’ishingano zikubiye m’uburenganzira mpuzamahanga kubijyanye na kamere Bwite y’ibihangano. Nk’umushyitsi, ntiwemerewe gukoresha igikorwa icyo aricyo cyose ukuye kuri ruhagoyacu.com; keretse mu gihe ubufitiye uruhushya rwanditse wahawe n’ubuyobozi bwacu. Wemerewe ariko gukoresha inkuru yanditse kuri ruhagoyacu.com ariko ukagaragaza ko ariho wayikuye.
Tugendeye ku mahame mpuzamahanga RuhagoYacu yihariye ububasha bwose busesuye ku nkuru , amafoto , amajwi n’amavidewo agaragara kuri uru rubuga.
Urutonde rurambuye rwa ba rutahizamu
Urutonde rwa batsinze ibitego byinshi
Imikino iteganyijwe gukinwa


text:
Bavandimwe basomyi bikinyamakuru Imirasire.com nifujeko mwamfasha mukangira inama.
Bavandimwe basomyi bikinyamakuru Imirasire.com nifujeko mwamfasha mukangira inama.
Nitwa Alice, ikibazo cyanjye kiragira gitya : Nakuze ndi imfubyi ntamubyeyi mfite naje kubona umugira neza aramfasha ariko kuko yari umukene abura amafaranga yo kundihira ishuri , naje kubona umusore aranyishyurira ndetse tuza no gukundana ndangiza amashuri yisumbuye na Kaminuza .
Muminsi ishize niho numvise ko afite umwana yabyaranye nundi mukobwa mbanza kwanga kwemera ko aribyo koko naje kwibariza uwo mukobwa ambwirako aribyo ariwe bamubyaranye ,ikibazo nagize nabajije iyo nshuti yanjye koko niba ibyo numva ari ukuri irandakarira cyane isigaye inyibutsako ariyo yatumye mba mubuzima bwiza ndimo ntigishaka no kumvugisha kandi maze gukura kuko mfite imyaka 28 hari umusore wansabye ko tubana ndamuhakanira ariko akomeza kumbwirako ankunda none mbigenze nte mumfashe nkeneye inama zanyu Murakoze.
Ibitekerezo
he is true u are good coz of him so go and tell him to 4give u, anather guy who is asking 4marriage he is just looking how u look like u must go with the one who make that coz the child is not a problem coz he is man and he may put the money on the mom of his kid. Kanda hano umusubize
None se yakwishyuriye mwarumvikanye ko uzamubera umugore? Icyo nakubwira urugo si sentiment nta nubwo ari impuhwe urugo ni decision iva muri wowe pas, sentiment ngo yangiriye neza none reka tubane oya, uwo aba yitwa umugiraneza ukabimwubahira ndetse wazabona uko nawe ufasha abandi ukabikora ariko gushaka attetntion ni ugukunda wirengaji ibyo byose. Kanda hano umusubize
Uko niko mwabaye !!!! Muri banja iyo biri . Mwibazeko ca caneee, Imana izomwishurira nti turi kwiy ISI none ? Barawuciye ngo : UWUTAZI IKI MUGIZE ASUZUGURA UBUGABO BWA SE !!!! Kanda hano umusubize
Kuki yakwitayehoooo ugoweeee non. Ubu ubonyenyahoyakugejej uburaronse inguvu zokumwishura ukowigombey mbe kuki atarongoy kare akakurore nahoyoba afise umwana wew ntiyakurezeeeee urintashima Kanda hano umusubize
Kuki yakwitayehoooo ugoweeee non. Ubu ubonyenyahoyakugejej uburaronse inguvu zokumwishura ukowigombey mbe kuki atarongoy kare akakurore nahoyoba afise umwana wew ntiyakurezeeeee urintashima Kanda hano umusubize
Abantu bose bakugiriye inama bagize neza ariko bibagiwe ikingenzi kandi gikomeye cyane: ese wakubaka inzu utashije ikibanza? Mbere na Mbere Imana.yaba uwakureze ar'umukene,yaba uwakurihiye amashuli bose babikoze kubera IMANA,Biblia iravuga ngo:umugore Mwiza cyangwa Umugabo Mwiza umuhabwa n'UWITEKA,wowe abo bagabo bombi bareke ujye gusenga ushyiremo imbaraga Imana izaguha Umugabo Mwiza uzakunezeza nkuko yakurinze kugeza ubu ugihumeka umwuka w'abazima,ikakurinda ikakurihira amashuli n'ibindi izabikora uracyali muto reka kwirwanirira ahubwo shaka akazi witeze imbere, Kanda hano umusubize
Uramubeshe cane. Uwo mukobwa yarasezeranye n'uwo muhungu yamurihiye amashure ko bazabana. None wewe uriko ububwira ko amuheba ? Azoba abaye polygame. Kirazira. Umugabo wiwe n'uwo yamurihiye amashure. Hanyuma hejuru yivyo bashire imbere Imana , ubwo busambanyi bw'uwo musore buhagararire aho ,bihane bagaruke ku Imana. Kanda hano umusubize
Abantu bose bakugiriye inama bagize neza ariko bibagiwe ikingenzi kandi gikomeye cyane: ese wakubaka inzu utashije ikibanza? Mbere na Mbere Imana.yaba uwakureze ar'umukene,yaba uwakurihiye amashuli bose babikoze kubera IMANA,Biblia iravuga ngo:umugore Mwiza cyangwa Umugabo Mwiza umuhabwa n'UWITEKA,wowe abo bagabo bombi bareke ujye gusenga ushyiremo imbaraga Imana izaguha Umugabo Mwiza uzakunezeza nkuko yakurinze kugeza ubu ugihumeka umwuka w'abazima,ikakurinda ikakurihira amashuli n'ibindi izabikora uracyali muto reka kwirwanirira ahubwo shaka akazi witeze imbere, Kanda hano umusubize
oya,kumurihira sikigizi ahubwo nubufasha kdi yarakoze singombwa ko yagufata bugwate kuko nawe harundi yumva yaha urukondo ndumva wamureka nyuma ukazamushira kuko najye uwamfashije niga ahora icyurira ko ariwe wangize icyo ndocyo ariko birambabaza,ihangane sitwe twahisemo uko turi! Kanda hano umusubize
Uwo Wakwishuriye Afite Undi Akunda bakanabyarana Yaragufashije, Ahubwo Nawe Nkumuntu Wagufashije Nawe Uzamufashe Ariko Mutabana Kanda hano umusubize
Numureka azakumenaho aside niyibuka inseke yagutanzeho, naho nimubana uzaba umeze nkitungo yibyarije, inama naguha kereka uhunze muntara utuyemo ukajya muyindi ukabona gushakundi, naho nidange!! Kanda hano umusubize
Wa mwana we, wikumva abantu nka Lilo na Kami, nta bushishozi bafite na mba. Ikundire ugukunda naho utangiye itiku ryikiza yakoze, akazoza kawe kazaba akamarira gusa. Ineza ntiyishyuzwa, ugira neza ukigendera. Kanda hano umusubize
Ariko ikibazo si uko yanze uwo mwana ahubwo ashaka kumenya niba ari uwe byukuri hato atazabimubwira amutunguye burya ntamukobwa wanga umwana ahubwo biba ikibazo iyo yabimuhishe akibimubwira nyuma gusa sinumva impamvu uwo musore amucyurira nkaho yamusubije icyo amubajije rero nshuti yanjye Reba kure kuko ingo zubu ni ukwitonda ushobora kuzababara ubuzima bwawe bwose kubera incyuro niba waramusabye ko yakurihirira amashuri ok mwemerere ko uzamwishyura ubifate nkaho wamugujije kdi niba ariwe wabikwibwiriye kdi akaba adashaka kukubwiza ukuri nk'inshuti yawe cg nkuwo muzarushinga ok nabwo mubwireko igihe uzabonera ubushobozi uzamushimira igikorwa cyiza yagukoreye erega Imana ntiyifuza ko wababara cg ngo usebe nshuti yanjye nawe nkumuntu mukuru tekereza kungo zubu unacompare uko ubanye niyo nshuti yawe uzahitamo icyo gukora nkumuntu mukuru Kanda hano umusubize
Umve mwana w'umukobwa uzakunde ugukunda kuko uwo ukunda akunda abandi. Kanda hano umusubize
banza umenye neza niba hari urukundo bagifitanye Cg ibyabo byararangiye Hanyuma ubone gufata umwanzuro , Sawa Kanda hano umusubize
Ariko ikibazo si uko yanze uwo mwana ahubwo ashaka kumenya niba ari uwe byukuri hato atazabimubwira amutunguye burya ntamukobwa wanga umwana ahubwo biba ikibazo iyo yabimuhishe akibimubwira nyuma gusa sinumva impamvu uwo musore amucyurira nkaho yamusubije icyo amubajije rero nshuti yanjye Reba kure kuko ingo zubu ni ukwitonda ushobora kuzababara ubuzima bwawe bwose kubera incyuro niba waramusabye ko yakurihirira amashuri ok mwemerere ko uzamwishyura ubifate nkaho wamugujije kdi niba ariwe wabikwibwiriye kdi akaba adashaka kukubwiza ukuri nk'inshuti yawe cg nkuwo muzarushinga ok nabwo mubwireko igihe uzabonera ubushobozi uzamushimira igikorwa cyiza yagukoreye erega Imana ntiyifuza ko wababara cg ngo usebe nshuti yanjye nawe nkumuntu mukuru tekereza kungo zubu unacompare uko ubanye niyo nshuti yawe uzahitamo icyo gukora nkumuntu mukuru Kanda hano umusubize
jye ndumva ikibazo uyumukobwa afite ataruko yabyaye ahubwo nuko ngo amubaza akamucyurira amashuri yamwishyuriye .ubwose urwo rugo rwazakomera niba atamubwira ukuri? Kanda hano umusubize
Burya icyambere ni ukuri kandi umuntu ugucyurira mutarabana nawe urabyumva mumaze kubana ahubwo se kugusobanurira ko afite umwana bihuriyehe n'amashuri yakurihiriye? Rero mugihe atakubwije ukuri nimunabana ntuzigera umenya ukuri kwe wowe mubaze uko bimeze naguhakanira umubwireko utazabana numuntu windyarya utagira ukuri ndetse umushimire ibyiza yagukoreye ko nagira icyo ubona uzamushimira kuko nubundi ntiyakurihiye ngo mukunde mubane icyogihe yaba yaraguze urukundo kdi urukundo ntirugurwa Kanda hano umusubize
Yamuhaye ubuzima yes ariko noneho ubwo acyeneye ubu mwibuke ko aribwo bwo gupfa no gukira. Mariage si ikintu bakinisha. Shaka ugukunda naho uwo ubyara hanze kandi munari kumwe mukundana urumva mubanye byazacura iki? Ubundi se kuba yarakurihiye byaje kuvukamo itegeko ry'urukundo ? Iyo umuntu agukunda arakubaha my dear iyo agukoshereje agusaba imbabazi ntabwo yivumbura ngo agucyurire ko yakwishyuriye . Nta soni. Rongorwa n'ugukunda akaguha agaciro muzafatanye muyakorere muyamusubize nibiba ngombwa. Iyo si impamvu yo kumwishoraho rwose Kanda hano umusubize
umva kunda uwakurihiye amashuri kbs umuretse waba ubaze nabi Kanda hano umusubize
Umva wamukobwa we KO mutangiye Kare ubwo urumva muza rw'ubaka? inama nakugira nuko washishoza ukamanza ugatekereza neza kuko nje nahitamo uwo waje Kura mbagiza nyuma kuko uwo wakurihiye ntuza cyira inkyuro ze' Kanda hano umusubize
uwo ukwisabira urukundo bari we usanga kuko azagukunda akwibagize agahinda kose muhuye mukuze muzi icyo mushaka naho uwo wakwishyuriye yagize neza kandi Imana izabimuhembera ntugomba kubana nawe ngo nuko yakwishuriye ishuri wenda n' Imana yamukoresheje ngo akwishurire ishuri azahora anabigucyurira naho uwo wundi ntacyo azagucyurira kuko gucyurira nabyo bisenya urugo itonde ushobora kuziyicira ubuzima ushishoze neza kandi usabe Imana iguhitiremo izabikora . Kanda hano umusubize
Umuntu wakwishyuriye amashuri yose, wamwanga ngo nuko yabyaye??? Ukirirwa urabaza kuri internet kweri? Uri indashima. Kanda hano umusubize
ubwo urumva wakwanga uwaguhaye ubuzima ngo nuko yabyaye? nibase utamurerera, ubwo urumva hari ubumuntu ufite? ko we yakureze akanakwitaho atarakubhaye? shyira ubwenge kugihe. kuko nubundi umugabo cya umugore nubyara. Kanda hano umusubize


text:
Uburyo bwo gukora ubusitani imbere y’inzu
Hari uburyo ushobora gukora ubusitani bwiza imbere y’inzu yawe cyangwa ku muryango,waba ufite imbuga nini cyangwa ntoya kandi ukabona biryoheye ijisho,bitewe n’uburyo ubwo busitani bukoze,maze uwinjiye iwawe wese akabona hashimishije,nawe akifuza kuba yahita abukora iwe,kabone nubwo yaba yari asanzwe atabukunda.
Ushobora gukora ubusitani bw’indabo ziba zikoze nk’ibiti bigufi,maze ugakora agapariseri gato kazo,ugakorama umuzenguruko no hagati ukagenda ukoramo udutsiko twegeranye,kuburyo buba ari ubusitani buto kandi bwiza, kandi iri imbere y’umuryango cyangwa iruhande rw’inzu neza.
Wanakora kandi ubusitani bw’indabo ngufi zisanzwe,maze ugakora akantu kameze nk’uruziga ugateraho izo ndabo,maze ukazikiziza akanyatsi ka pasiparumu,kuburyo imbuga yose iba iteyemo ibyo byatsi.
Ushobora nanone gufata agace gato kegereye inzu ukagateramo indabo z’amabara atandukanye,maze ahasigaye hose ukhakora akanyatsi k’ ibyatsi bya pasiparumu.
Ushobora kandi gukora cloture y’urugo twubakishije ibiti by’imitako,noneho imbere y’umuryango w’inzu ugakoramo akajaride gato nako gakoze nka cloture ngufi y’indabo z’ibiti, maze hasi ukahatera pasiparumu,kuburyo umuntu winjiye mu rugo akanyuraho mbere yo kwinjira mu nzu.
Wanakora kandi ubusitani imbere y’inzu bukozwe n’akanyatsi ka pasiparumu hasi,maze zikaba zikikijwe n’indabo,washaka ukanakikizaho n’ibiti byabugenewe.
Uku niko ushobora kwikorera ubusitani buto imbere y’inzu yawe waba ufite imbuga nini cyangwa ntoya kandi ukabona birebetse neza cyane kuburyo buri wese yabyifuza.
NZIZA Paccy


text:
Yabitangaje kuri uyu wa Gatandatu mu gikorwa cyo gusobanurira abaturage bo mu Murenge wa Nyarugunga mu Karere ka Kicukiro ibijyanye na kanseri zifata abana cyabanjirije ukwezi kwahariwe kuzirwanya kwa Nzeli.
Yagaragaje kugeza ubu nta mibare ifatika bafite igaragaza uko kanseri z’abana zihagaze mu Rwanda bitewe n’uko Abanyarwanda batarazisobanukirwa dore ko ngo hari n’abazitiranya n’amarozi bajya kuzivuriza mu bapfumu n’abavuzi ba gakondo.
Ariko ngo ababashije kugera ku bitaro bya Butaro bifite ubushobozi bwo kuzivura, kuva mu 2012 kugeza ubu babarirwa muri 500, nubwo hashobora kuba hari n’abandi benshi batabigannye cyangwa abo zahitanye batamenyekanye.
Yagize ati “Indwara za kanseri ni indwara zitazwi cyane mu bihugu bikiri mu nzira y’amajyambere harimo n’u Rwanda, kuzirwanya byatangiriye mu bihugu byateye imbere nka Leta Zunze Ubumwe za Amerika n’ibindi, aho usanga izi ndwara zizwi kuva cyera.”
Hagenimana yavuze ko kugeza hataramenyekana impamvu ifatika itera kanseri z’abana, gusa ngo ubushakashatsi butandukanye bwerekana ko hari ibintu bishobora kuzitera.
Birimo ibikomoka ku ruhererekane rwo mu miryango (hérédité),gukoresha itabi n’ibiyobyabwenge no kunyura mu byuma nka scanner (ibi bikoreshwa n’inzego z’umutekano) kenshi ku mugore utwite
Kanseri z’abana zikunze kuboneka mu Rwanda n’ibimenyetso byazo
RBC igaragaza ko kanseri z’abana zikunze kugaragara mu Rwanda zirimo kanseri y’impyiko (Wilm’s Tumor), aho ibimenyetso byayo birimo kubyimba inda uruhande rumwe cyangwa zombi mu gihe impyiko zose zafashwe, kunyara amaraso, kunanirawa cyane no kunanuka cyane.
Kanseri zo mu maraso (Leukemia), zigaragazwa n’ibimenyetso birimo kubyimba inturugunyu ahantu henshi nko mu maha, mu mayasha no mu ijosi, kubura amaraso, kugira umuriro cyane udakangwa n’imiti isanzwe yo kwa muganga, kuva imyuna cyane cyangwa kuvira mu ruhu, gucika intege no kunanuka cyane .
Izindi ni kanseri ifata ijosi (Burkitt’s lymphoma), igira ibimenyetso birimo kubyimba amajigo, kugira umuriro,kunanirwa cyane no kugira isesemi, ndetse na kanseri ifata inturugunyu ( Hodgkins’Lymphoma), igaragazwa n’ibimenyetso birimo kubyimba inturugunyu ahantu henshi cyane harimo mu maha no mu ijosi, kugira umuriro no kuva imyuna cyane, kugira ibyuya bidasanzwe n’isesemi.
Kwirinda izi kanseri biragoye kuko inyinshi zizana, gusa ngo kwirinda inzoga, itabi cyangwa indi miti itanditswe na muganga mu gihe umubyeyi atwite bishobora kugabanya zimwe muri zo.
Hagenimana yakanguriye abantu bose kwihutira kwa muganga mu gihe babonye ibyo bimenyetso kuko kanseri izo kanseri zivurwa zigakira. Uko umunti atinda kujyanwa kwa muganga niko kanseri ikomeza gukura ikaba yanamuhitana.
Mu bukangurambaga bwahariwe kurwanya indwara za kanseri zifata abana mu Rwanda, hateganyijwe ibikorwa bitandukanye bigamije kuzamura ubumenyi bw’abantu ku kibazo cya kanseri.
I&M Bank yiyemeje gutera inkunga ubu bukangurambaga itanga ibikoresho bitandukanye hamwe n’amafaranga.
Umukozi wayo Petero Kigame, yabwiye itangazamakuru ko nka I&M Bank bafashe icyo cyemezo kubera ko nubwo bacuruza amafaranga ishingiro ryayo ari abantu bazima.
Ati “Abana bato ni bo twibandaho cyane kugira ngo bazakure neza bavamo n’abakozi bacu. Ni yo mpamvu dufatanya n’ibigo bitandukanye tukaba abaterankunga."


text:
Nk’uko umuntu ashora amafaranga mu bucuruzi kugira ngo abone inyungu, niko natwe tumeze imbere y’Imana, kuko turi imirimo y’Imana, n’Imana rero iba idushakamo inyungu. Imana yaturemeye imirimo myiza muri Kristo Yesu ngo tuyigenderemo, mu yandi magambo icyo nicyo gishoro, niyo mpamvu Imana iba idushakamo inyungu no kuyiha icyubahiro mubyo iduha byose.
Buri wese rero afite italanto ye Imana yamuhaye, iyo utayikoresheje uba wishe byinshi, burya ntawuzagukorera ibyo Imana yakuremeye. Iyo usobanukiwe icyo Imana yagushyizemo ukagikoresha neza, biroroha (biba bisa nk’ifi iri mu mazi) kuko ibyo urimo ari ibyawe.
Nuko rero ubuzima bwacu ni igishoro kuri twe Imana yadushyizemo, hari igihe waba uvuga uti: sinize, ntacyo ndicyo, ariko icyo Imana yagushyizemo cyose wagikoresha mu guha Imana icyubahiro uramutse ugikoresheje neza.
Dusabe imana iduhishurire icyo Imana yaduhaye kugira ngo tukigenderemo.
#Ibyanditswe: Matayo 25:14-30 / Abefeso 2:10 / Luke 19:24-26 / 1Abakorinto 1:26-29
Pastor Gregory TAYI


text:
Menya neza rimwe mu mabanga ryo kurushaho kuba umukire!
“ Hari umuntu utanga akwiragiza, nyamara akarushaho kunguka, kandi hariho uwimana birenze urugero, ariko we bizamutera ubukene gusa. Umunyabuntu azabyibuha, kandi uvomera abandi nawe azavomerwa” Imigani 11: 24-25
Muri Bibiliya Ntagatifu handitse ngo : “Hariho abatanga batitangiriye itama, bakongererwa, hari n’abagundira ibintu bagakabya, bagatindahara. Umutima ugira ubuntu uzatengamara, uwicira inyota abandi nawe azayikizwa”
Iyi nyigisho itandukanye cyane n’ukuri kumenyerewe. Ubundi tuziko kugira imibare myinshi cyane aribyo bituma umuntu yunguka, agakira, akirundaho ibintu byinshi. Ariko iri jambo ryo rikavugango utanga akwiragiza ( ahantu hose atitangiriye itama, yishimye) ngo azarushaho kunguka.
Aha ntibivuze gusesagura ujugunya, umena ibyo kurya, usengera iza yose, oya, bivuze kurekura ugafasha abababaye, ukagaburira abashonje, ukitanga mu murimo w’Imana uko Imana izakuyobora.
Hari ahantu nigeze gusengera kuri bonane ( Umunsi wo gutangira umwaka mushya) nsanga bakoze ikintu cyiza nakunze, chorale yaje gushima yikoreye imifuka y”ibirayi, iy’ifu y’ubugari bw’imyumbati, imiceri….. bashima Imana banagaburira abashonji bo muribo , icyo kintu cyankoze ku mutima.
Bambwiye n’undi mugabo ngo wari umukire ariko w’umunyabuntu bwinshi ,ngo wajyaga agira igihe akuzuza ikamyoneti ye ibirayi akagenda akabisuka ku rusengero kugirango bagaburire abashonji bo muribo! Nabyo byankoze ku mutima kandi nzi neza ko binakora ku mutima w’Imana.
“ Ahubwo kwiyiriza ubusa nshima ni uko mwajya mubohora abantu ingoyi z’urugomo, mugahambura imigozi y’uburetwa, mukarenganura abarengana, kandi mugaca iby’agahato byose. Kandi ukarekura ugatanga ibyo kurya byawe, ukagaburira abashonji, ukazana abakene bameneshejwe ukabashyira munzu yawe, wabona uwambaye ubusa ukamwambika, ntiwirengagize bene wanyu.
Maze rero umucyo wawe uzaherako utambike nk’umuseke, ubukire bwawe buzatoha vuba, gukiranuka kwawe kuzakujya imbere, kandi icyubahiro cy’Uwiteka kizaba kigushoreye. Maze nutabaza Uwiteka azagutabara, nutaka azavuga ati : “ Ndi hano” Yesaya 58: 6-9
Uwiteka adusobanurire. Ibihe byiza
Alice


text:
Umuyobozi w’Akarere ka Nyaruguru, François Habitegeko akunze gutanga ubutumwa nk’ubu iyo yahuye n’abaturage mu nama cyangwa mu muganda, akaba aherutse kubiganiraho n’abatuye mu murenge wa Ruheru.
Imibare itangwa n’ubuyobozi bw’umurenge wa Ruheru, yerekana ko mu ibarura baherutse gukora, basanze abagabo barenga 215 bafite abagore barenze umwe, hari n’aho usanga umugabo afite abagore batatu kandi nta n’umwe basezeranye imbere y’amategeko.
Umuyobozi w’Akarere ka Nyaruguru, yasabye abatuye muri uyu murenge yabasabye guhagarika ubuharike bushya, avuga ko abaturage bajya babiganiraho mu mugoroba w’ababyeyi, hagira umugabo uzana umugore wa kabiri bagahita bajya kumwirukana agasubira iwabo, akareka gusenyera mugenzi we.
Yagize ati “Rwose ndagira ngo mbabwire, mu mugoroba w’ababyeyi mujye mwicara, umuntu nazana umugore wa kabiri mubyuke mumutumura asubire iyo yavuye. Amategeko y’igihugu cyacu yemera umugabo umwe n’umugore umwe, ibindi byo ku ruhande ntabwo byemewe. N’inzego z’ibanze ndazikangurira ko umuntu najya azana inshoreke mujye mubyuka mumuhambiriza asubire iyo yavuye”.
Gusa Habitegeko asaba ko ibi byajya bikorwa ku bagore b’inshoreke bashya, naho abafite uburambe bakabihorera kuko byateza ibindi bibazo.
Ati “Ariko abaje kera ntimubiraremo, abo dufite uko tuzakemura ikibazo cyabo, ariko ubikora ubungubu tubahaye uburenganzira rwose kandi tuzabisobanura”.
Mu Karere ka Nyaruguru, ubuyobozi butangaza ko nta barura rirakorwa ngo hamenyekane uko iki kibazo gihagaze, gusa ngo hakunze kwakirwa ibibazo bishingiye ku buharike n’ubushoreke ndetse n’iby’abana bakomoka ku miryango ibana itarasezeranye imbere y’amategeko.
Bamwe mu baturage bo mu murenge wa Ruheru, na bo bemeza ko ikibazo cy’ubuharike gihari kandi giteza umutekano muke mu ngo kikadindinza n’iterambere.
Mathilde Mukankaka utuye mu kagari ka Uwumusebeya yavuze ko abana n’umubago ufite abagore babiri, bikaba bimugiraho ingaruka mu mibereho ye n’abana.
Ati “Umugabo wanjye yashatse undi mugore, ku buryo hari ubwo mara nk’ukwezi kose ntamubona, (…) nigeze kugira ikibazo ntwita inda ingwa nabi, ntiyanyitaho kuko yiberaga ku nshoreke ye, ku buryo nagiye no kwa muganga mfashwa n’abandi bagore tubana mu itsinda, narinze mva kwa muganga umugabo atarangeraho na rimwe”.
Abaturage basanga ibyo basabwa n’ubuyobozi batabishobora
Bamwe mu batuye mu murenge wa Ruheru, babwiye IGIHE ko ibyo basabwa n’Umuyobozi w’Akarere byo kujya kwirukana abagore b’inshoreke batabibasha, ahubwo ubuyobozi aribwo bwajya bubikora.
Julienne Nyirabera ati “Twebwe koko nitwe twabirukana? Reka da! Ubu umugabo yazana umugore nkamwirukana? Twebwe uko tubibona keretse ubuyobozi budufashije bukabirwanya ubwabo kuko twebwe nta bushobozi dufite, naho ubundi ubuharike ino buracyahari cyane”.
Nubwo abatuye Nyaruguru bavuga ko kujya kwirukana umugore w’inshoreke bitaborohera, mu Karere ka Gisagara bihana imbibi, abagore bo mu murenge wa Gishubi bashyizeho itsinda rishinzwe kubikora kandi bemeza ko biri gutanga umusaruro kuko kuva babitangira hashize hafi umwaka nta mugabo wo muri uwo murenge urongera guharika umugore.


text:
Kigali : Yakunze lifuti abura ibyo yari afite byose
Bizimana Felix w’imyaka 35 wari uje mu Mujyi wa Kigali, ku mugoroba wo kuri uyu wa gatatu tariki ya 27 Gashyantare 2013 yambuwe amafaranga yari afite n’abantu batamenyekanye bamubeshye ko bamuhaye lifuti (bamutwaye mu modoka yabo ku buntu) imugeza aho yari agiye.
Bizimana avuga ko yahuriye n’aba bagabo muri gare ya Nyabugogo yerekeza Kicukiro mu ma saa mbiri z’umugoroba, bamubajije aho agiye ababwira ko yerekeza Kicukiro. Ngo bahise bamubwira ko bahamugeza atishyuye, ariko nyuma bamuta ahantu (...)
Bizimana Felix w’imyaka 35 wari uje mu Mujyi wa Kigali, ku mugoroba wo kuri uyu wa gatatu tariki ya 27 Gashyantare 2013 yambuwe amafaranga yari afite n’abantu batamenyekanye bamubeshye ko bamuhaye lifuti (bamutwaye mu modoka yabo ku buntu) imugeza aho yari agiye.
Bizimana avuga ko yahuriye n’aba bagabo muri gare ya Nyabugogo yerekeza Kicukiro mu ma saa mbiri z’umugoroba, bamubajije aho agiye ababwira ko yerekeza Kicukiro. Ngo bahise bamubwira ko bahamugeza atishyuye, ariko nyuma bamuta ahantu hadatuwe mu Mudugudu wa Zirakamwa, Akagari ka Rubirizi mu Murenge wa Kanombe.
Yicaye hasi ubona afite integer nke kuko atabashaga kwihagurutsa, yabwiye IGIHE ati “Nageze Nyabugogo mpura n’abagabo batatu bari mu modoka, bambajije aho ngiye ndababwira banyemerera kumpa lifuti. Turi mu nzira bampambira ibitambaro mu maso no ku munwa bananshyira urusenda rwinshi mu maso baza bankandagiyeho mu modoka. Bantwaye amafaranga ibihumbi ijana na mirongo icyenda maze baranzana banta hano n’ubu sinzi aho ndi.”
Bizimana yatabarijwe n’abahanyuze aho yatawe bava kuvoma mu ma saa yine z’ijoro.
Ikorukwishaka Placide ushinzwe umutekano mu Mudugudu wa Zirakamwa nyuma yo gutabazwa yahise yamugejeje kuri Polisi na bo bamujyana kwa muganga.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyamuneka bakobwa nimujya gukunda, abasore nk’aba mujye mubagendera kure!
Usanga iyo umukobwa akiri muto akundana n’abasore benshi batandukanye ari na ko agenda arebamo uwo bahuza kugira ngo azamubere umugabo na we amubere mutima...
Niba uri umugabo ukaba wifuza gukundwa bihambaye n’umugore wawe, dore uko ukwiye kwitwara
Akenshi usanga abagabo bita ku bintu bihambaye bakora ngo bakunde bakundwe n’abakobwa ariko usanga bitoroshye ko umuntu yakwihindurira urwego arimo Ukuri nyako ni uko ari...
Niba wifuza umukunzi nyawe uzagukundira nyabyo uko uri mukabana akaramata, izi nama zagufasha
Ni inshuro nyinshi abantu bakenera gukundwa ariko hakaba abakeka ko wenda bo bitabahira cyangwa ngo bibaberenk’uko bigendekera abandi. Kimwe mu bintu by’ingenzi umuntu wese akenera...
Dore bimwe mu bintu by’ingenzi umugore aba yifuza ku mugabo mbere na nyuma yo...
Ubushize twabagejejeho inkuru ivuga bimwe mu bintu abagabo bifuza mbere na nyuma y’uko bashaka, muri iyi nkuru rero tugiye kubagezaho bimwe mu byo abagore...
Dore ibyo ukwiye kwitaho mu gihe ugenera umukunzi wawe impano
Ushobora kuba wifuza kujya ugenera impano umuryango wawe, yaba Umugabo wawe cyangwa se umugore wawe, umwana wawe cyangwa se umuvandimwe wawe, cyangwa se undi...
Mukobwa uramenye mbere yo kuryamana n’umusore banza utekereze neza kuri ibi
Iki ni kimwe mu bibazo bikomeye usanga abakobwa bagira, aho kuri ubu usanga gukorana imibonano mpuzabitsina hagati y’abantu b’inshuti gusa, batararushinga, byarogeye ahantu hose. Ibi...
Mukobwa, dore bimwe mu bintu by’ingenzi byakwereka ko umuhungu mukundana atakikwiyumvamo
Ushobora kuba uri mu rukundo ukabona hari ibintu bigenda bihinduka gahoro gahoro ariko ntumenye ubusobanuro bwabyo. Bimwe muri byo hari igihe biba bishaka kukwereka...
Dore amwe mu makosa umusore agomba kwirinda ngo atabihiriza umukobwa bakundana mu rukundo rwabo
Usanga mu rukundo habamo amakosa amwe n’amwe, ashobora gukorwa n’umwe mu bakundana, yaba umukobwa cyangwa se umuhungu ariko ngo hari amwe mu makosa afatwa...
Dore ibintu 10 umukobwa yakorera umusore bakundana akarushaho kumwishimira
Kugirango umuhungu n’umukobwa bakundana bakomeze inzira yabo nziza y’urukundo rudasaza, hari ibintu by’ingenzi buri umwe akwiye gukorera undi kugirango akanyamuneza n’umunezero bihore hagati yabo....
Niba wubatse cyangwa se ubiteganya, izi nama ntizigucike kuko ni ingenzi mu kubaka rugakomera
Umukunzi wacu yaratwandikiye, nyuma yo kubona inkuru twandika tugira abantu inama ndetse n’iz’abandi bandika basaba inama yashatse kugira icyo agiraho inama buri wese. Yagize...


text:
mar.
25
janv.
2011
ISOMO RYA MBERE
Isomo ryo mu ibaruwa yandikiwe Abahebureyi (Heb 10, 1-10)
Bavandimwe, 1Amategeko ya kera ntiyarangaga bihagije amahame y’ukuri, ahubwo yari amarenga y’ibyiza bizaza. Ntiyashoboraga na gato kugeza ku butungane abaturaga ubudahwema ibyo bitambo bidahinduka, basubiragamo buri mwaka. 2Iyo bitaba ibyo baba bararetse kubitura, kuko iyo baza gusukurwa burundu, ntibari gukomeza kwigiramo inkeke y’icyaha. 3Nyamara ahubwo ibyo bitambo byari bigamije buri mwaka kwibutsa imbaga ibyaha byayo. 4Koko rero nta kuntu amaraso y’ibimasa n’aya za ruhaya ashobora kuvanaho ibyaha. 5Ni cyo cyatumye igihe Kristu aje ku isi yavuze ati «Ntiwanyuzwe n’ibitambo n’amaturo, ahubwo wampangiye umubiri. 6Ntiwashimishijwe n’ibitambo bitwikwa bihongerera ibyaha; 7nuko ndavuga nti “Dore ndaje, kuko ari jye uvugwa mu muzingo w’igitabo, ngo nkore ugushaka kwawe, Dawe.”» 8Umva ko abanje kuvuga ati «Ntiwanyuzwe cyangwa ngo ushimishwe n’amaturo n’ibitambo bitwikwa, bihongerera ibyaha», nyamara biturwa uko biteganywa n’Amategeko! 9Hanyuma akongeraho ati «Dore ndaje ngo nkore ugushaka kwawe.»Ni uko yakuyeho uburyo bwa mbere bwo gutura, ashinga ubwa kabiri. 10Ni ku bw’uko gushaka kandi twatagatifujwe n’ituro ry’umubiri wa Kristu, ryabaye rimwe rizima.
ZABURI (Zab 40 (39), 2.4ab, 7-8a, 10, 11)
Inyik/ Ngaha ndaje Nyagasani, niyemeje gukora ibigushimisha.
Niringiye Uhoraho, mwiringira ntatezuka;
Nuko anyitaho maze yumva amaganya yanjye.
Yampaye guhanika indirimbo nshya,
ndirimbira Imana yacu ibisingizo biyikwiye.
Ntiwifuje ibitambo cyangwa amaturo,
ahubwo wanzibuye amatwi ngo numve;
ntiwigombye igitambo gitwikwa cyangwa icy’impongano
ni yo mpamvu navuze nti«Ngaha ndaje!»
Namamaje ubutungane bwawe mu ikoraniro rigari;
ibyo usanzwe ubizi, Uhoraho,
sinigeze mbumba umunwa ngo nceceke.
Ubutungane bwawe sinabuhishe mu mutima wanjye,
Namamaje ubudahemuka bwawe n’umukiro uguturukaho,
Sinahishahisha ineza n’ukuri byawe imbere y’ikoraniro rigari.
IBANGONDIRIMBO RIBANZlRIZA IVANJILI (Mt11,25)
Alleluya Alleluya.
Uragasingizwa Dawe, Mutegetsi w’ijuru n’isi,
Wowe wahishuriye abaciye bugufi amabanga y’Ingoma
y’ijuru.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk3,31-35)
Muri icyo gihe, Yezu yari mu nzu, 31nyina n’abavandimwe be baraza bahagarara hanze, bamutumaho ngo aze babonane. 32Abantu benshi bakaba bicaye bamukikije. Baramubwira bati «Dore nyoko n’abavandimwe bawe bari hanze baragushaka.» 33Arabasubiza ati «Mama ni nde, n’abavandimwe banjye ni bande?» 34Nuko azengurutsa amaso mu bari bicaye bamukikije, aravuga ati «Dore mama, dore n’abavandimwe banjye. 35Umuntu wese ukora icyo Imana ishaka, ni we muvandimwe wanjye, ni we mushiki wanjye kandi ni we mama.»


text:
ven.
19
oct.
2012
ISOMO RYA MBERE
Ibaruwa Mutagatifu Pawulo Intumwa
yandikiye Abanyefezi (Ef 2, 12-22)
Bavandimwe, 12nimwibuke uko mwari mumeze kera : icyo gihe mwari mwibereye aho mutagira Umukiza, nta sano mufitanye na Israheli, nta ho muhuriye n’Amasezerano y’Imana ndetse mutanayizi, kandi nta cyo mwizeye kuri iyi si. 13Na ho ubu ngubu muri Yezu Kristu, mwebwe abari kure y’Imana kera, mwigijwe bugufi yayo mubikesha amaraso ya Kristu. 14Koko rero ni We mahoro yacu ; Abayahudi n’abatari bo yabahurije mu muryango umwe, maze aca urwango rwabatandukanyaga, rwari rumeze nk’urukuta hagati yabo. 15Yakuyeho itegeko n’amabwiriza ariherekeza, kimwe n’imigenzo yabyo, kugira ngo bombi, ari Umuyahudi, ari n’utari we, abahindure umuntu umwe mushya muri We, bityo agarure amahoro 16maze bombi abagire umubiri umwe, abagorore n’Imana abigirishije umusaraba we, awutsembeshe inzangano zose. 17Yazanywe no kubamamazamo inkuru nziza y’amahoro, mwebwe mwari kure kimwe n’abari hafi. 18Ubu rero twese uko twari amoko abiri, tumukesha guhinguka imbere y’Imana Data tubumbwe na Roho umwe. 19Nuko rero ntimukiri abanyamahanga n’abasuhuke ; ahubwo muri ubwoko bumwe n’abatagatifujwe, mubarirwa mu muryango w’Imana. 20Muri inzu yubatswe mu kibanza cy’intumwa n’abahanuzi, maze Yezu Kristu ubwe akaba ibuye riyishyigikira. 21Ibimwubatseho byose bizamuka bisobekeranye neza, bigahinduka ingoro ntagatifu ibereye Nyagasani. 22Namwe kandi ni We mukesha gusobekwa kuri iyo nzu imwubatseho, kugira ngo muhinduke ingoro y’Imana ku bwa Roho Mutagatifu.
ZABURI (Zab 85 (84), 9ab.10, 11-12, 13-14)
Inyik/ Nyagasani, Mana y’amahoro, uduhurize mu rukundo rwawe.
Ndashaka kumva icyo Uhoraho Imana avuze,
aravuga iby’amahoro y’umuryango we n’abayoboke be.
Koko ubuvunyi bwe buba hafi y’abamutinya,
kugira ngo ikuzo rye rigume mu gihugu cyacu.
Impuhwe n’ubudahemuka byarahuriranye,
ubutabera n’amahoro birahoberana.
Ubudahemuka buzamera busagambe ku isi,
maze ubutabera bubururukireho buva mu ijuru.
Uhoraho ubwe azabaha ihirwe,
maze isi yacu izarumbuke imbuto.
Ubutabera buzamugenda imbere,
n’intambwe ze zigaragaze inzira.
IBANGONDIRIMBO RIBANZIRIZA IVANJILI (Lk 21, 36)
Alleluya Alleluya.
Hahirwa abahora bari maso kandi basenga :
bazashobora gutunguka mu maso y’Umwana w’umuntu.
Alleluya.
IVANJILI
+ Luka (Lk 12, 35-38)
Muri icyo gihe, Yezu abwira abigishwa be ati 35“Nimukenyere kandi muhorane amatara yaka. 36Nimugenze nk’abantu bategereje shebuja avuye mu bukwe, kugira ngo nagera iwe agakomanga bahite bamukingurira. 37Barahirwa abo bagaragu shebuja azasanga bari maso. Ndababwira ukuri : azakenyera abicaze ku meza maze abahereze. 38Naza no mu gicuku cyangwa mu nkoko, agasanga bakimutegereje, barahirwa !”


text:
Umupadiri yararwaye araremba ageze igihe cyo gupfa atumiza gitifu w'umurenge n'ushinzwe umusoro maze bagenda bishimye baziko agiye kubaha akantu kuko yari umuherwe bahageze umwe ahagarara iburyo undi nawe ahagarara ibumoso nuko bategereza ko agira icyo ababwira baraheba maze baramubaza bati ko utatubwira icyo waduhamagarije maze padiri yirebera hejuru arababwira ati"nashakaga kuba nka Yesu kuko nawe yapfiriye hagati y'ibisambo bibiri"
Urwenya:ashakaga kuba nka Yesu kuko nawe yapfiriye hagati y'ibisambo bibiri
Shyiraho Igitekerezo!
Subscribe to: Post Comments (Atom)


text:
”Mbese ntimuzi yuko imibiri yanyu ari insengero z’Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge,kuko mwaguzwe igiciro. Nuko rero mutume imibiri yanyu ihimbaza Imana.”1Abakorinto 6:19-20
Hariho abakristo batita ku mibiri yabo cyangwa uko bagaragara inyuma,ariko se koko birakwiriye ko batabyitaho? Hari ikibazo ukwiriye kwibaza,waba uzi ko umubiri wawe ari urusengero rw’Imana?,tekereza nawe urusengero rutagirirwa isuku cyangwa ngo rw’itabweho uko rwaba rumeze,byanze bikunze Imana ntiyarwishimira rwose!
Umukristo agomba gukora ibyo ashoboye byose kugira ngo umubiriwe umere neza,kuko iby’umwuka bikeneye gukorera mu mubiri muzima. Izi nizimwe mu mpamvu umukristo akwiriye kwiyitaho: 1.Twaremwe mu ishusho y’Imana. Bibiliya ivuga neza ko turi mu ishusho y’uwaturemye,nubwo iyo shusho yangijwe n’icyaha Adamu na Eva bakoze ariko ntiyavuyeho cyangwa ngo ihinduke ndetse Yesu Kristo yongeye kuyishimangira yemera kudupfira urupfu rwo ku musaraba kugira ngo yongere aduhuze n’Imana. Iyo ikwiye kuba impamvu ikomeye yo kwiyitaho.
2. Umubiri dufite ni umwe gusa. Iyi ngingo ishobora kumvikana nkaho idakomeye cyangwa igoranye kumvikana,ariko hariho abantu bafata imibiri yabo nkaho bashobora kuba bafite ahandi hari undi mubiri basimbuza uwo bafite. Igihe uy’umubiri wangiritse ntawundi wo kuwusimbura keretse gutegereza igihe cyo kuzuka tugategereza uwo Imana izaduha.
3. Kutiyitaho ntibyera imbuto nziza. Biragoye kwigisha umuntu,gufatikanya ubuzima bwo gusenga igihe akureba akabona ibyo umubwira ntibihuye nawe. Iyo nta mbaraga ufite m’uruhande rumwe byerekana ko no kurundi ruhande hashobora kuba hari ikibazo.
4. Kutiyitaho biteza imibereho mibi. Akenshi iyo abantu badafite ubuzima bwiza babaho nabi kuko ibintu byose biba bibasaba amafaranga menshi,ikindi kandi bituma n’umusaruro wabonekaga mu mikorere yaburi munsi uragabanuka ku buryo basigara bafashwa n’abandi.
5. Uumkristo akwiye kwiyitaho kuko ari we ugize umuryango. Mu by’ukuri umuntu utita ku mubiri we n’ubuzima bwe twavuga ko abayiyanga cyane,umuryango niwo shingiro ry’itorero kandi nitwe dukwiye kurybaka,bivuga ko iyo wiyubatse uba wubatse umuryango kandi umuryango nawo ukubaka itorero. Biteye agahinda gusanga umuntu yabuze imyambaro yo kwambara kubera umubyibuho ukabije waje abigizemo uruhare. Dukwiriye guharanira kubaho neza kuko aribyo byubahisha Imana.


text:
dim.
18
mars
2012
Ba Nyiricyubahiro Bepiskopi,
Bayobozi mu nzego muhagarariye,
Bapadiri,
Bihayimana,
Bavandimwe muhagarariye andi matorero,
Bakristu bavandimwe,
Ku wa mbere tariki ya 12/3/2012, ahagana i Saa sita z’amanywa Diyosezi Gikongoro yapfushije Umushumba wayo Nyiricyubahiro Musenyeri MISAGO Agustini. Maze iyo nkuru y’incamugongo ikwira isi yose. None uyu munsi duteraniye hano nk’intama yaragijwe, inshuti n’abavandimwe, kugira ngo tumuherekeze mu cyubahiro kimukwiriye. Muri iri jambo nagira ngo mbabwire uko twebwe Abapadiri ba Diyosezi ya Gikongoro twamubonye kuva abaye Umwepiskopi wacu ku wa 28/06/1992 kugeza ubwo atuvuyemo ku wa 12/03/2012 mu buryo butunguranye.
I. Myr Agusitini misago yari muntu ki ?
a) Myr MISAGO Agusitini yari Umushumba wita kuzo aragiye. Nk’uko intego ye y’Ubwepiskopi ibigaragaza : « OMNIA PROPTER EVANGELIUM » bivuga, byose kubera Ivanjiri, Musenyeri Agustini MISAGO yitangiye cyane Kiliziya y’u Rwanda muri rusange. Ibyo bigaragarira mu nyandiko yasohoye ku giti cye cyangwa afatanyije n’abandi zigamije kwigisha no gutoza abantu iby’iyobokamana. Yagize uruhare mu guhindura mu Kinyarwanda Bibiliya Ntagatifu, mu kwandika Bibiliya Ijambo ry’Imana, Ibitabo by’amasomo akoreshwa mu misa, ibitabo bishya by’ubwigishwa, igitabo kivuga iby’amabonekerwa y ’i Kibeho, tutibagiwe na Tugendere hamwe twifashisha cyane mu murimo w’ikenura bushyo.
Mu myaka isaga 20 amaze ku bushumba, yadukoreye byinshi muri diyosezi :
Amaparuwasi yavuye ku 9 ubu ageze kuri 12. Amasantarari yavuye kuri 30, ubu ageze kuri 46, amashuri yisumbuye yavuye kuri 7, ubu ageze kuri 40, amashuri abanza ava kuri 83, ubu ni 97, amashuri y’incuke ni 3. Ibigo nderabuzima bavuye ku 8 ubu ni 10. Ibyo byose yabigezeho kubera umuhate yari afite mu kwamamaza ingoma y’Imana mu bantu. Byamusabaga gukora cyane, agakora amasaha menshi, akaryama bwenda gucya. Byose kubera Ivanjili. Muri make Musenyeri Agusitini MISAGO yari umuntu w’umuhanga n’intwari.
Musenyeri Agusitini MISAGO ariko, yanahungabanijwe cyane n’amarorerwa ya jenoside yakorewe abatutsi muri Mata 1994, ndetse n’ingaruka zayo. Abapadiri be barishwe, abandi barahunga, kuburyo nyuma ya jenoside yari asigaye ari we n’abapadiri batatu (3) muri diyosezi yose. Musenyeri Misago, mu bigeragezo yahuye nabyo mu buzima bwe, harimo no kuba yarafunzwe umwaka n’amezi abiri ashinjwa kuba yaragize uruhare muri jenoside. Urukiko rugaragaza ko ibyo bamuregaga ari ibinyoma byambaye ubusa. Nyuma y’aho afunguriwe, yajyanywe igitaraganya kwa muganga, ku buryo icyo gihe nabwo yari aducitse, Imana ikinga ukuboko.
b) Myr Agustini MISAGO yakundaga Bikira Mariya
Mbere y’uko aba Umwepiskopi wa mbere wa Diyosezi ya Gikongoro yari muri Komisiyo ikurikirana amabonekerwa yaberaga i Kibeho, uhereye muri iyi Diyosezi, ibyo byatumye akunda cyane Bikira Mariya ku buryo yananditse igitabo cyitwa “Les Apparitions de la Vierge Marie à Kibeho”, kugira ngo amenyekanishe Bikira Mariya w’i Kibeho. Twamubonye kenshi avuga ishapule yo kwiyambaza uwo Mubyeyi. Aza no gutangaza icyemezo gikemura burundu iby’ibonekerwa ry’i Kibeho ku wa 29/06/2001.
c) Myr MISAGO Agusitini yari afite ingabire y’Ubushishozi no kuvuga ukuri
Myr MISAGO Agusitini yari Umwepiskopi udapfa kwemera ibintu bihutiyeho, kubera ubushishozi bwe, yabanzaga gufata umwanya uhagije, akabanza kumva neza ibyo umuntu amubwira, mbere yo gufata umwanzuro w ‘icyo akora ariko akabikora mu kungurana ibitekerezo n’umuntu.
Myr MISAGO Agustini tumuzi nk’Umwepiskopi warangwaga no kuvuga ukuri, nta guca kuruhande.
II. Myr MISAGO Agusitini ni urugero rwiza ku bashumba, ku bahanga, ku bayobozi no ku bakristu
Ba Nyiricyubahiro Bepiskopi,
Bayobozi mu nzego muhagarariye,
Bapadiri, bihayimana,
Bavandimwe muhagarariye andi matorero
Bakristu bavandimwe,
Twebwe abateraniye hano, Myr MISAGO Agusitini natubere urugero mu byiciro bitandukanye turimo.
Twe Abapadiri ba Diyosezi ya Gikongoro, uburyo yabayeho, yatwiyeretse abidusigiyeho umurage utazasibangana mu buzima bwa buri mupadiri. Yari Umubyeyi wacu kuko abenshi yatureze, yari Umushumba dufatanyije gukenura intama yaragijwe ku buryo kubana na we byaduhaye kugira ishyaka mu kwamamaza inkuru nziza mu bakristu, gukunda umurimo unoze, kuvuga ukuri, gukorana ubushishozi, gukunda imyiherero nyobokamana, n’ibindi.
N’ubwo yari umuntu ukomeye, ushimwa na benshi, akiyambazwa na benshi, ntibyamubujije kuba umuntu wicishije bugufi; ku buryo yafatwaho urugero mu bwiyoroshye.
Banyakubahwa,
Bakristu bavandimwe,
Myr Agusitini MISAGO n’ubwo yakoze byinshi agiye twari tukimukeneye, ari Diyosezi ya Gikongoro by’umwihariko, ari Kiliziya y’u Rwanda, ndetse n’igihugu cyacu. Twifuzaga kwigumanira na we ariko byabaye ngombwa ko atuvanwamo. Nka Pawulo Mutagatifu, intera yagombaga kwiruka yarayirangije kuri uyu wa 12/03/2012. None asanze uwo yakunze kandi yakoreye mu buzima bwe bwose.
Myr MISAGO Agusitini, igendere ntacyo tugushinja imbere y’Imana, byose wabikoze neza, tuzahora tubikwibukiraho, intama wakenuye mu myaka isaga 20, ntituzakwibagirwa. Urajye rero udusabira ku Mana kugira ngo dukomeze kuba Abapadiri bizihiye Nyagasani nk’uko wabidutoje mu izina ryayo. Tukwijeje ko tutazabiteshukaho kuko twizeye imbaraga z’Imana n’amasengesho yawe.
III. GUSHIMIRA
Ba Nyiricyubahiro Bepiskopi,
Bayobozi mu nzego muhagarariye,
Bapadiri,
Bihayimana,
Bavandimwe muhagarariye andi matorero,
Bakristu bavandimwe,
Mukurangiza iri jambo, nagira ngo mbashimire cyane mu izina ry’Abapadiri n’abakristu ba Diyosezi Gikongoro no mu izina ryanjye bwite, uburyo muturi hafi muri iki gihe gikomeye cyo kubura Umushumba wacu Myr MISAGO Agusitini, no kuba mwaje kwifatanya natwe muturutse imihanda yose muri uyu muhango wo kumuherekeza. Tubasabye gukomeza kutuba hafi no kutuvuganira aho dukeneye ubuvugiza bwanyu, no kutugira inama zikenewe kugira ngo Ivanjli ya Kristu ikomeze kwamamazwa.
Turangije dukomeza kwihanganisha umuryango Myr MISAGO Agusitini akomokamo, nibakomere. Kuba umuryango wabo Imana yarawigombye ikawutoramo Umushumba nk’uyu, ntabwo Diyosezi ya Gikongoro izawibagirwa, izawuba hafi uko ishoboye.
Dukomeze dusabire Myr MISAGO Agusitini ngo Imana imuhe iruhuko ridashira, imwiyereke iteka kandi aruhukire mu mahoro. AMEN!
Myr Eduwardi NTAGANDA


text:
Gusobanukirwa uburyo bwo gutegura indyo yuzuye byagabanyije bwaki
Ababyeyi bo mu Karere ka Burera baratangaza ko gusobanukirwa akamaro no gutegura indyo yuzuye, byabafashije kuko batakirwaza indwara zituruka ku mirire mibi.
Abatuye muri aka karere bakundaga kurwaza bwaki kubera kudasobanukirwa gutegura n’akamaro k’indyo yuzuye, kuko umwana yagenerwaga ibibonetse byose nta tandukaniro riri mu ndyo y’umuntu mukuru n’umwana.
Nyuma y’igihe kitari gito basobanuriwe akamaro nuko bategura indyo yuzuye, bagiye babyitaho cyane mu miryango yabo ku buryo byafashije abari barwaje bwaki kuyikiza.
Nirere Claudine utuye mu Murenge wa Rugarama, avuga ko mbere bakundaga kurwaza bwaki bitewe nuko batari bazi gutegura indyo yuzuye.
Agira ati “Nta mwana ukirwara bwaki kubera indyo yuzuye tubatekera, mbere ntabwo twari twakamenye kubatekera indyo yuzuye ugasanga abana barwara bwaki, ahubwo nakwigisha buri mubyeyi agire akarima k’igikoni agire imboga ajye atekera umwana indyo yuzuye.”
Mukarene Dorothe wo murenge wa Kinoni, avuga ko mbere bapfaga kugaburira abana ibyo babonye bagakurizamo kurwara bwaki.
Ati “Ntabakirwara kubera yuko haje gutera akarima k’igikoni ugateramo imboga, ku buryo utateka ibiryo udashizemo imboga kuburyo umwana arya neza nta kibazo. Cyera niho batekaga ibyo babonye ariko ubu nta mwana ugipfa kurya ibyo abonye twarasobanukiwe nta kibazo.”
Umukozi w’akarere ufite ubuzima munshingano Uwiragiye Clement, asobanura ko iyi gahunda imaze igihe ishirwa mubikorwa kuburyo hari umusaruro imaze gutanga.
Ati “Imibare y’abana bafite imirire mibi igenda igabanuka, kuburyo twizera ko iramutse ikomeje gushyirwamo imbaraga ikitabirwa yakomeza guhindura byinshi, ikibazo cy’imirire n’ikibazo kidaterwa n’ikintu kimwe ntabwo bikunda vuba.
Ariko iyo ureba imibare uko yari ihagaze iragenda igabanuka kuko twavuye mu bana bagera 1000 n’abandi mu myaka ya 2010, ariko ubu ngubu dufite abana batarenze 60.”
Mu bana batarenze 60 bakigaragaraho imirire mibi mu Karere ka Burera, ngo abatagera 10 nibo bari mu ibara ry’umutuku, abasigaye bagera kuri 50 bari mu muhondo.


text:
Kwiga ni byiza kuko bituma ugira ubumenyi bwisumbuye kubwo wari ufite mbere yuko ufata umwanzuro wo kwiga. Abantu benshi bakunda gufata gahunda yo kwiga Bibiliya yaba mu matsinda y’abasomyi ba Bibiliya, mu mashuri yigisha ibijyanye na Bibiliya cyangwa umuntu agafata icyemezo cyo kuyisoma ku giti cye. Igitangaje kandi cyibabaje ni uko abatangiye urwo rugendo bose atariko barusoza ngo babashe kuyisoma no kuyiga ngo bayirangize. Ibi biterwa ni uko hari igihe usoma Bibiliya agera ku bitabo runaka akumva ntari kubyumva neza akaba yakumva bitamuryoheye ku buryo yakomeza gusoma bityo agahita acika intege.
Hari uburyo bwiza ushobora gusoma Bibiliya ukayirangiza kandi rwose bikakugira umumaro kuko ubasha gukuramo ubumenyi bwa gufasha nk’umugenzi ujya mu ijuru. Icyo ukwiriye kwirinda ni ukumva ko hari ibitabo bitakunyuze cyangwa bitakuryoheye kuko utabashije kubyumva ngo bitume ucika intege yo gukomeza gusoma Bibiliya.
Dore bimwe mu bintu bishobora kugufasha mu gihe uri gusoma Bibiliya by’umwihariko igihe ugeze ku bitabo utarimo wumva neza:
Ugomba kuzirikana ko ijambo ry’Imana ari rizima
Abaheburayo 4:12, “Kuko ijambo ry’Imana ari rizima kandi rifite imbaraga” Ijambo ry’Imana ryuzuye ubuzima kandi buri gihe rirakora. Mu gihe usoma Bibiliya uzirikana neza ko Imana iriho kandi ikora.Ijambo ryose usomye, haba hari impamvu riri muri Bibiya, Imana ishobora kuba ifite ikishatse kuvuga binyuze muri ryo kandi ntirishobora kugenda ubusa (Yesaya 55:11). Ijambo ry’Imana ni imbuto itabora, ushobora kurisoma wumva ari ibisanzwe ariko Imana ikarikoresha ikintu gikomeye ku buzima bwawe.
Gusaba Imana guhishurirwa mu ijambo kandi ukabyizera.
Niba hari ikintu cy’ingenzi kubasomyi ba Bibiliya ni ugusaba Imana ko yabahumura amaso bakabasha kubona no kumenya ibyo Imana ishaka kuvugana nabo mu ijambo ryayo. Ijambo ryayo riravuga riti” Hwejesha amaso yanjye, Kugira ngo ndebe ibitangaza byo mu mategeko yawe” (Zaburi 119:18). Ugerageje kumva neza iri jambo ubona ko ritwereka ko ushobora gusoma ijambo bikagukundira ariko gusobanukirwa bitangwa n’Imana. Nicyo gituma usabwa cyane gusaba Imana kugira ngo iguhe gusobanukirwa iby’ijambo ryayo. Naho wiyemeje gusoma gusa utayisabye ko Umwuka wera abana nawe ngo aguhishurire, byarangira usa naho wisomeraga ikinyamakuru kandi ari ijambo ry’Imana wasomaga!
Ibitekerezo byawe byerekeze ku Mana
Bitewe n’ubuzima bugenda burusha gukomera muri iyi minsi, umuntu ashobora kugenda ubona asa naho muri kumwe nyamara mu bitekerezo ari ahandi, niba ushaka gusoma no kumva neza Bibiliya, ugomba kwizera neza ko ibitekerezo byawe nta handio biri ahubwo ko wabyerekeje ku Mana. Ikindi kandi ugomba kurushaho gutekereza impamvu wumva ushaka gusoma Bibiliya n’umumaro wumva bifite mu buzima bwawe
Ipfundo ryo kubasha kumenya ikiri mu ijambo ry’Imana ni ugufatanya kuyisoma no gusenga, kugira ngo Umwuka wera aguhishurire umugambi kuri wowe.Ijambo ry’Imana ni bumwe mu buryo Imana ivuganiramo n’abantu bayo.
Igihe kimwe, nuzajya wisanga gusoma Bibiliya nta cyo biguhinduraho, ntugacike intege. Ahubwo ujye urushaho kugira inyota yo gusobanukirwa icyo Imana ishaka kuvuga. Nusoma Bibiliya ufite inzara n’inyota byo guhishurirwa ubushake bw’Imana, uzarushaho kuyikunda.


text:
Amasomo yo muri Bibiliya yagufasha kugira urugo runezerewe
Hari imiringo yo muri Bibiliya yagufasha kugira urugo rurimo umunezero kurusha uwo mwari musanganywe cyangwa se n’igihe mwari mwarawubuz eukaba wakongera ukagaruka.
Ntukajye ugarura amakosa yo mu bihe byashize : Muri Luka 6:37 hagira hati : “ Kandi ntimugacire abandi urubanza kugirango namwe mutazarucirwa, kandi ntimugatsindishe namwe mutazatsindishwa. Mubabarire abandi namwe muzababarira
Ntimukaryame hari ibyo mutari mukirakaranije : mu rwandiko Pawulo yandikiye Abafeso4:26 hagira hati : “ Nimurakara ntimugakore icyaha, izuba nririkarenge mukirakaye
Geregeza byibuze rimwe ku munsi uvuge ijambo rishimagiza uwo mwashakanye : “Ururimi rukiza ni igiti cy’ubugingo ariko urugoreka urugoreka rukomeretsa umutima’imigani15:4
Jya usuhuzanya urugwiro uwo mwashakanye : Ansome no gusoma ku munwa we kuko urukundo unkunda rundutira vino” Indirimbo za Salomo 1 : 2
Munezerwe mu bukire no mu bukene : “ Kugaburirwa imboga mu rukundo biruta ikimasa gishishe kigaburwa mu rwango” imigani 15 : 17
Mujye muyoborwa n’urukundo : Urukundo rurihangana, rukagira neza,urukundo ntirugira ishyari, urukundi ntirwirarira, ntirwihimbaza,ntirukora ibiteye isoni, ntirushako ibyarwo,ntiruhutiraho, ntirutekereza ikibi ku bantu 1 kor 13:4,5
Ayo ni mawe mu masomo yo muri Bibiliya yagufasha kugira urugo rufite umunezero bikaba byoza mugiye muyasoma muri kumwe n’abo mwashakanye nabo bakumva ko ibviri muri ayo masomo bibareba, bityo mugafataniriza hamwe kubaka urugo runezerewe.
Gracieuse Uwadata


text:
Gatsibo: Icyuzi gihitanye umuntu
Muri iki gitondo mu gishanga cya Ntende, Umurenge wa Rugarama mu karere ka Gatsibo, icyuzi gifata amazi ajyanwa mu mirima y’umuceri, gihitanye uwitwa Nsengumukiza wari umwe mu bakozi bakuramo ibikangaga.
Amakuru dukesha abaturage batuye hafi y’icyo cyuzi, badutangarije ko uwo ari umuntu wa gatatu gihitanye.
Umunyamabanga Nshingwabikorwa w’Umurenge wa Rugarama, Urujeni Consolee, kuri telefoni igendanwa yadutangarije ko uwo Nsengumukiza ko yahitanwe n’icyuzi, ariko yihanganisha umuryango we (...)
Muri iki gitondo mu gishanga cya Ntende, Umurenge wa Rugarama mu karere ka Gatsibo, icyuzi gifata amazi ajyanwa mu mirima y’umuceri, gihitanye uwitwa Nsengumukiza wari umwe mu bakozi bakuramo ibikangaga.
Amakuru dukesha abaturage batuye hafi y’icyo cyuzi, badutangarije ko uwo ari umuntu wa gatatu gihitanye.
Umunyamabanga Nshingwabikorwa w’Umurenge wa Rugarama, Urujeni Consolee, kuri telefoni igendanwa yadutangarije ko uwo Nsengumukiza ko yahitanwe n’icyuzi, ariko yihanganisha umuryango we kandi bifatanije muri ibyo byago bagize.
Ku birebana n’uko niba abo baturage bakora mu gishanga baba bafite ubwishingizi, Urujeni yadutangarije ko ari mushya muri uwo murenge atarakurikirana ibyabo ngo abimenye neza, ariko ubundi umukozi wese yagombye kugira ubwiteganyirize, igihe habaye ibyago nk’ubyo umuryango we ukagobokwa.
Asaba abaturiye icyo cyuzi kucyitondera, birinda kujyamo uko bashatse, kandi bagiye kubigisha gufata ubwishingizi bw’ubuzima kuko ibyago bidateguza.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
sam.
29
sept.
2012
ISOMO RYA MBERE
Isomo ryo mu gitabo cy’Imigani (Imig 3, 27-34)
Mwana wanjye, 27ntukirengagize kugirira neza ubikeneye kandi ubishoboye. 28Niba ufite icyo agusaba, ntukamubwire ngo « Genda uzagaruke ejo ni ho nzaguha. » 29Ntukagambanire mugenzi wawe kandi ari we mwabanaga akwizeye. 30Ntihazagire uwo mutongana nta mpamvu, mu gihe nta kibi yagukoreye. 31Ntuzifuze kumera nk’umunyarugomo cyangwa ngo ukurikire imwe mu nzira ze, 32kuko Uhoraho yanga abagome, agakunda ab’indakemwa. 33Uhoraho avuma inzu y’umugome, ariko agaha umugisha aho intungane zituye. 34Asuzugura abapfayongo, agatonesha abicisha bugufi.
ZABURI (Zab 15 (14), 1a.2, 3bc-4ab, 4d-5)
Inyik/ Uhoraho, intungane izatura mu nzu yawe.
Uhoraho, ni nde ukwiye kwinjira mu Ngoro yawe ?
Ni umuntu utajorwa mu mibereho ye, agakurikiza ubutabera,
kandi akavugisha ukuri k’umutima we.
Ni utagirira abandi nabi,
cyangwa ngo yihe gusebya mugenzi we.
Uwo muntu arebana agasuzuguro uwigize ruvumwa,
maze akubaha abatinya Uhoraho.
Nta bwo yivuguruza !
Iyo agurije undi ntamutegaho urwunguko,
ntiyemera ruswa ngo arenganye utacumuye.
Ugenza atyo wese, azahora ari indatsimburwa.
IBANGONDIRIMBO RIBANZIRIZA IVANJILI (Mt 5, 16)
Alleluya Alleluya.
Urumuri rwanyu niruboneshereze abantu,
kugira ngo barebe ibyiza mukora,
bakurizeho gusingiza So uri mu ijuru.
Alleluya.
IVANJILI
+ Luka (Lk 8, 16-18)
Muri icyo gihe, imbaga ikaba ikoraniye iruhande rwa Yezu, abacira uyu mugani ati 16“Nta muntu ucana itara ngo arishyire mu nsi y’ikibindi, cyangwa mu nsi y’urutara, ahubwo arishyira ku gitereko agira ngo rimurikire abinjira bose. 17Koko rero nta cyahishwe kitazahishurwa, nta n’ibanga rizahera ritamenyekanye. 18Mwitondere rero uburyo mwumva aya magambo. Kuko ufite byinshi ari we uzongererwa ; naho udafite, n’icyo yibwiraga ko afite bazakimwaka.”


text:
Ubusonga Mu By’ukuri Kw’imana Binyuze Mu Ivugabutumwa (Igice cya 3)
Gusobanukirwa Ubutumwa bwacu
Ubutumwa bw'ubuntu
Igice cya kane cy'ingenzi mu nyigisho y’amahame y'ivugabutumwa ni ugusobanukirwa nyakuri iby'Ubutumwa Imana yaduhamagariye kwamamaza. Biragaragara, niba agakiza gaterwa no gusobanukirwa no kwakira Ubutumwa, ko ari ngombwa ko dusobanukirwa neza Ubutumwa. Ubutumwa bwacu ni Inkuru Nziza y'Umwami Yesu Kristo, Inkuru Nziza y'agakiza kabonerwa muri Kristo n'umurimo We. Ibi bisa n'ibyoroshye cyane, ariko bisa n'aho bitoroshye nk'uko tubyumva mu butumwa bwinshi buvugwa nk'aho ari “Inkuru Nziza.” Ubutumwa, “Izere Umwami Yesu Kristo urakira “(Ibyakozwe 16:31) bwakomeje kurwanywa kuva mbere kugeza ubu. Kubera ko ubwo Butumwa ari ingenzi ku gakiza, kandi niba tugomba kuvuga ukuri kuri Bibiliya no ku buntu bw'Umwami, dukeneye kumenya Ubutumwa, tukabasha kubwira abandi ku buryo busobanutse, no kwirinda kubugoreka. Ku by’iyi ingorane yo kuvuga nabi Ubutumwa, Ryrie yaranditse ati:
Reba izi ngero zatoranijwe zo kuvuga Ubutumwa zakuwe mu mataragite, ibibwirizo, ibitabo, n'Ubutumwa bwo ku maradiyo na za televiziyo. Ndazikurikiranya ntavuga aho nazikuye kuko icyo dushaka aha atari uwavuze ibi ahubwo ibyavuzwe, kugira ngo twerekana ukuntu ayo magambo atandukanye kandi ayobya. Turamutse tubwiye umuntu utarakizwa kimwe cya kabiri cyayo, yakwemera ikihe akareka ikihe?
Ngaya aho ari:
(1) Ihane, wizere, waturire Imana ibyaha byawe, kandi uyihamye imbere y'abantu uzakizwa.
(2) Amagambo asobanutse kurusha ayandi mu Butumwa Bwiza aboneka muri Luka 9:23: “Umuntu nashaka kunkurikira, niyiyange, yikorere umusaraba we iminsi yose, ankurikire.”
(3).Ahari uguhamagarirwa agakiza gasobanutse kurusha ukundi kose mu nzandiko kuri muri Yakobo 4:7-10: “Nuko rero mugandukire Imana, ariko murwanye Satani, na we azabahunga. Mwegere Imana, na Yo izabegera. Yemwe banyabyaha, nimukarabe: namwe ab'imitima ibiri, nimwiyeze imitima. Mubabare, muboroge, murire; ibitwenge byanyu bihinduke kuboroga, ibyishimo bihinduke agahinda. Mwicishe bugufi imbere y'Umwami Imana, kuko ari bwo izabashyira hejuru.”
(4).Umwami ahishurire abanyabyaha ko inzira rukumbi kugira ngo bakizwe ibyaha byabo ari ukwihana n'agahinda k'abatinya Imana mu mitima yabo kubera Umwami.
(5).Muvuge isengesho ry'umwana w'ikirara - musabe Yesu kubabera Umwami na Shobuja.
(6).Ngwino imbere maze ukurikire Kristo mu mubatizo.
(7).Shyira ikiganza cyawe mu nkovu z'imisumari zo mu biganza bya Yesu.
(8).Sanga Kristo umwigaragariza umusenga.
(9).Mwizere, mwiringire, mwemere, muhe ubugingo bwawe
(10).Dufite imburo ya Kristo ko atazatwakira mu bwami bwe tutaritegura kureka byose, tutaritegura kuva mu byaha byose mu bugingo bwacu.
(11) Imana iha ku buntu ubugingo buhoraho abanyabyaha bamuha byose mu kwizera kwicishije bugufi kandi kwihana.
(12) Mbese tugomba gutanga ibyo dutunze byose ngo tube abakristo? Oya, ahubwo tugomba kureka byose.
(13) Matayo 7:13-14 ni Ubutumwa Bwiza bwuzuye: “Munyure mu irembo rifunganye”
(14) Ntawe ushobora kwakira Kristo nk'Umukiza we mu gihe atamwemera nk'Umwami we.
(15) Ha Kristo umutima wawe.
Aya magambo yose si ko ari amakosa cyangwa ngo anganye kuba meza cyangwa kuba mabi. Ariko yose ntavuga ikintu kimwe. Ntavuga ukuri kumwe mu magambo atandukanye. Ibiyatandukanya ntibyakwungwa mu kuvuga ngo, “Ni iby'uko amagambo atandukanye gusa.” Nyamara yose ashaka gusobanura inzira y'agakiza.181
Mu by’ukuri ibi birerekana ko dukeneye kumenya rwose Ubutumwa no kubasha kubuvuga mu buryo busobanutse kandi nyabwo.
Swindoll yakomeje avuga ati:
Mu minota mike, reka dutekereze ku nyigisho mbi zibaho z'ubuyobe no kugandisha(heresies). Mbere ya byose, nimusubize iki kibazo: Ni iki wakwita inyigisho z'ubuyobe ziteye ubwoba kurusha izindi ku isi? Itonde ubanze utekereze mbere yo gusubiza. Iyo (inyigisho) mfite mu mutwe si igaragara cyane kandi mbi cyane ku buryo yatuma abamalayika bakorwa n'isoni. Iyo nyigisho irimo amayeri menshi, ndetse irareshya. Hashize igihe kirekire cyane yarakunzwe na benshi. Mu by'ukuri, yabayeho kuva mu Busitani bwa kera bwa Edeni. Reka mbahe ibimenyetso bike:
Ni filozofiya iboneka mu bitabo byinshi, mu bisigo byinshi, no mu nyandiko zivuga imibereho y'abantu kuva ku bakene ukagera ku bakire.
Ni ingingo ikunze kugaruka muri za disikuru z'abanyapolitike n'izo ku munsi wo gutanga impamya-bumenyi. Ikunze kuboneka mu bize.
Yongera kwirata kwacu, yongera ingufu zacu mu ku kwikunda kwacu, ishimisha kamere yacu.
Muri make, yita ku by'abantu.
Hanyuma asubira mu magambo y'igisigo cyanditswe na Willian Ernest, igisigo gikunze kwumvwa, nibura hw'igice, mu minsi mikuru yo gutanga impamya-bumenyi ari nko gushishikariza abarangije ngo bakore uko bashoboye, bakorane umuhati, ngo bitange uko bashoboye kugirango batazigera baneshwa. Igice cya nyuma cy'icyo gisigo ushobora kuba ukizi:
Icya ngombwa si ukuntu umuryango waba ufunganye,
Ukuntu igitabo cyaba cyuzuye ibihano,
Ni njye ugenga ibizambaho;
Ni njye utwara ubwenge bwanjye.
Swindoll akomeza agira ati:
Igisa n'aho ari ukuri mu by'ukuri, ni inyigisho z'ubuyobe (heresies), icyo nita inyigisho y'ubuyobe iteye ubwoba kurusha izindi ku isi. Icyo ni iki? Icyibandwaho mu byo dukorera Imana aho kuba ibyo Imana idukorera. Abenshi bemera ibitandukanye n'ibyo, bashobora kujya impaka z’urudaca. Ni bamwe bavuga ngo umurongo bakunda mu Byanditswe ni “Imana ifasha abifashije” (utabaho muri Bibiliya). Ibi bivuga gupfobya ubuntu twagiriwe! Ukuri ni uko Imana ifasha abatagira gifasha, abatabikwiriye, abatagera ku rugero, abananirwa kugera ku rugero rwayo. Nyamara ubu inyigisho z'ubuyobe zirakomeza kubona ingufu cyane kurusha mu bindi bihe byashize byo mu mateka. Abantu benshi bibona nka ba “shebuja” b'imibereho yabo, “abayobozi” b'ubwenge bwabo. Iyi ni filozofiya imenyerewe yacengeye mu mutima w'umuntu. Kuki? Ishyigikiye ikintu umwana w'umuntu akunda kurusha ibindi iteka ryose: Jyewe.182
Ingorane duhura na zo
Kugoreka Ubutumwa Bwiza
Mu Byakozwe 15:1 dusoma aya magambo: “Nimudakebwa, nk'uko umugenzo wa Mose uri, ntimubasha gukizwa.” Umurongo wa 5 utubwira ko aba bari abantu bo mu gice cy'Abafarisayo bari barizeye. Bari abayoboke b'itorero, ariko mu itorero ubwaryo haduka amacakubiri yerekeye kamere nyayo y'ibikubiye mu Butumwa Bwiza.
Impamvu z'iyo ngorane
Mbese dukwiriye gutangazwa n'uko kugerageza kwongera ibintu ku Butumwa Bwiza? Oya, haba na gato. Oya, iyo twizera Bibiliya kandi tukizera cyane inyigisho zayo ku byerekeye Satani, umuntu, n'imburo nyinshi zerekeye abahanuzi n'abigisha b'ibinyoma. Reka mbahe impamvu nyinshi zitandukanye:
(1) Kamere y'umuntu
Mu 2 Abakorinto 4:3 haravuga hati: “Ariko niba Ubutumwa Bwiza twahawe butwikiriwe, butwikiririwe kuri abo barimbuka.” Mu 1 Abakorinto 2:14 haravuga hati, “Ariko umuntu wa kamere ntiyemera iby'Umwuka w'Imana: kuko ari ubupfu kuri we, akaba atabasha kubimenya, kuko bisobanurwa mu buryo bw'Umwuka.”
Ubutumwa bw'Inkuru Nziza buhishwe abarimbuka cyangwa abadakijijwe kuko basanzwe bahumye mu buryo bw'Umwuka. Ni Ubutumwa bwihariye kandi burenze gusobanukirwa kw'umuntu ku buryo hatabayeho umurimo w’urumuri w'Umwuka Wera, ntibwashobora kugera ku mutima cyangwa mu bwenge bw'umuntu. Ibyo ni kuki?
(2) Kamere y'Ubutumwa
Kubera ko ari Ubutumwa bw'umusaraba kandi akaba ari Ubutumwa bw'ubuntu butagira inenge, butanduye, butandukanye rwose n'umutima wa kimuntu. Ku muntu, Ubutumwa bw'umusaraba ni igisitaza cyangwa ubupfu (1 Abakorinto 1:23). Nk'Ubutumwa bw'ubuntu, butarimo imirimo, nk'ikiduhesha agakiza, burwanya imbuto yo kwirata, kwiyishingikirizaho by'umuntu. Inyoko-muntu yavukanye iby'idini ihora itekereza icyo yakora n'icyo yabona imbere y'Imana n'imbere y'abantu (Yohana 6:27-29; Abaroma 4:1-6; 10:1-4; 3:23; 11:6).
(3) Igikorwa cy'umwanzi
Ibyiyongereye ku buhumyi bw'umuntu no kuneshwa biba muri we ni igikorwa cya Satani, we nk'imana y'iyi si, ahuma ubwenge bw'abatizera ngo batabona ubwiza bw'ubu Butumwa bw'ubuntu (2 Abakorinto 4:4; 2 Timoteyo 2:24-26). Kurwanya Ubutumwa Bwiza si cyane cyane umurimo w'umuntu, ni umurimo w'umwanzi w'umuntu. Kubera iyi mpamvu, Satani akoresha abakozi be ndetse ashobora no gukoresha intego nziza, ariko agakoresha abakristo bayobye. Bityo, hari impamvu ya kane mu kurwanya Ubutumwa Bwiza.
(4) Abakozi b'umwanzi
Ibijyana n'igitekerezo cya Satani cyo guhuma abantu ngo batabona ubutumwa bw'ubuntu bw'Inkuru Nziza ni abakozi ba Satani, abantu ubwabo bashaka kuvuga Ubutumwa bugoretse. Mu 2 Abakorinto 11:1-4, na 13-15 hatwigisha ko Satani afite abakozi be bigaragaza nk'abakozi b'umucyo batari babi, ibirura mu mpu z'intama. Bashobora kuvuga neza, bataryarya kandi batazi uwo bakorera, ariko bishuka ubwabo, bo ariko bakikorera imigambi y'Umwanzi mu kugoreka Ubutumwa Bwiza mu buryo bumwe cyangwa ubundi.
Satani, uwo izina rye rivuga umwanzi, yitwa “ya nzoka ya kera.” Ibi bimugaragaza nk'ubeshya kandi w'umushukanyi. Umwami yamwise umunyabinyoma na se w'ibinyoma. Ni we mwanzi wa mbere w'Imana, bityo ni we mwanzi wa mbere w'Ubutumwa Bwiza. Nuko rero, dukwiriye kwitegura ko ashobora gukora ibyo ashoboye byose ngo ayobye, agoreke, abeshye abantu ku byerekeye ibintu by'ingenzi by’ agakiza ku buntu ku bwo kwizera Kristo byonyine.
Bityo, 1 Petero 5:8 hatuburira ngo tube maso kuko umwanzi wacu Sekibi ashaka uwo aconshomera. Hanyuma muri 2 Petero 2:1 n'ibikurikiraho hatuburira kwirinda abigisha b'ibinyoma. Pawulo na we atuburira kwirinda abigisha b'ibinyoma muri 1 Timoteyo 4:1 n'ibikurikiraho kandi na none muri 2 Timoteyo 4:3 n'ibikurikira. Ariko icyo tugomba gushakisha n’iki?
Twabamenya dute? Iyo tuvuga ku by'Ubutumwa Bwiza tugomba kureba ubugoretse, ikintu gisa cyane n'ukuri, ariko atari ko. Ni iki tureba cyatuma tumenya ubutumwa bugoretse? Intwaro ya mbere yo kurwanya ubutumwa bugoretse ni ukuba maso hamwe no kugira ubumenyi nyabwo bw'Ubutumwa bw'ukuri. Mbwirwa ko abakozi b'amabanki, aho kwiga amafaranga y'amiganano, biga ay'ukuri ngo babashe gutahura atari ay'ukuri. Uko barushaho kumenya iby’ukuri, barushaho kumenya ibigoramye. N'Ubutumwa ni uko.
Mu gihe tugerageze gusobanukirwa Ubutumwa Bwiza nyakuri, reka tubanze turebe kuri kamere yabwo. Ibi bizadufasha mu kubusobanura neza no kuturinda kugira icyo tubwongeraho.
Imiterere y'Ubutumwa Bwiza
Iyaba twabashaga kumenya imiterere y'ibanze cyangwa ibigize Ubutumwa Bwiza, ntitwabasha kurushaho kubusobanura neza gusa, ahubwo tuzarushaho kuba maso ku kintu cyose gitandukanye na kamere yabwo. Gahunda y'Imana y’agakiza ishingiye ku Mana – Imana ni Yo mutima wayo. Umugambi w'Imana w'ingenzi dukurikije Abefeso 1:6 na 2:7 ni ukugira ngo tugeze guhimbaza ku ikuzo ry'ubutunzi buhebuje bw' ubuntu bwayo. Dufasheho gato, ibyinshi dusanga biri mu guhishurwa kw'agakiza k’ubuntu bw'Imana tubonera muri Kristo nk’uko biri mu Isezerano Rishya.
Ni ubuntu kubwo kwizera
Agakiza gatangwa ku buntu biturutse ku kwizera KONYINE kuboneka mu murimo w'Imana muri Kristo WENYINE, budaturutse ku mirimo itegetswe n'idini cyangwa imigenzo abantu bagira.
Pawulo abusobanura nk'Ubutumwa bw'ubuntu bw'Imana mu Byakozwe 20:24.
Ibyakozwe20:24 “Ariko sinita ku bugingo bwanjye, ngo nibwire ko ari ubw'igiciro kuri njye kuko nkwiriye kurangiza urugendo rwanjye n'umurimo nahawe n'Umwami Yesu wo guhamya Ubutumwa Bwiza bw'ubuntu bw'Imana.”
Buri ndamutso mu nzandiko za Pawulo zitangirwa na “Ubuntu bubane na mwe,” kandi inyinshi muri zo zirangizanya n'amagambo nk'ayo muri 2 Petero 3:18, “Ahubwo mukurire mu buntu bw'Imana no kumenya Kristo Umwami wacu.” (Ibice bikurikira bitwibutsa ibyo: 15:11; Abaroma 3:21-28; Abaroma 4:1-16; Abaroma 5:1-11; Abaroma 11:6; Abagalatiya 1:6; Abagalatiya 2:21; Abagalatiya 5:4; Abefeso 2:5, 8-9; 3:2; Abakolosai 1:6; 2 Abatesalonike 2:16-17; 1 Timoteyo 1:13-16; 2 Timoteyo 1:9; Tito 2:11; Tito 3:5-7; Abaheburayo 12:15; 13:9).
Impano y'ubuntu
Nk’umurimo w'ubuntu bw'Imana, ni n'IMPANO Y'UBUNTU. Amagambo “ubuntu” n' “impano” avuguruza igitekerezo cy’uko imirimo ishobora kuduhesha icyatanzwe. Ibyanditswe bigaragaza neza ibi mu magambo y'amashira-kinyoma kandi bikavuga kenshi ku gakiza nk' “impano y'ubuntu” y'Imana tutagura. Agakiza muri Kristo ni ubuntu, ariko ntikaguzwe ubusa. Agakiza kaguzwe urupfu rw'Umwana w'Imana, Umwami Yesu. Hari uwabivuze atya: Ubuntu ntibwaba bukiri ubuntu n'impano ntiyaba ikiri impano niba ngomba gutanga ikiguzi. Ikintu gihendutse ni ikintu tugura ku giciro cyo hasi ugereranije n'agaciro kacyo nyakuri. Ubuntu bivuga ikintu tutagura na busa - ni ikintu duhabwa nk'IMPANO!!!
Ijambo ry’Imana rirasobanutse neza kuri ibi. Reba witonze amagambo ashize amanga ya Pawulo yo mu Baroma 4:1-5 na 11:6. Reba na none ukuntu ugukoreshwa kw'ijambo “impano” gushatse kurushaho kubisobanura (reba Yohana 4:10; Ibyahishuwe 21:6).
G.H. Lang yavuze ku byerekeye Ibyahishuwe 21:6 ati, “Amazi y'ubugingo ntabonwa kubera kurwana intambara y'ubugingo bwose hanyuma umuntu yageraho agatsinda. Ni impano y’ubuntu, guha ubugingo bw'Umwuka ubugingo bwari bupfuye mu by'Umwuka” (Mu gitabo yise Ibyahishuwe, urupapuro rwa 94). Gereranya n'Ibyahishuwe 22:17.
Intumwa Pawulo yise agakiza k'iteka impano y’ubuntu (cyangwa impano) ahantu hatari munsi y'icyenda (Abaroma 3:24; 5:15 [kabiri], 16[kabiri], 17; 6:23; 2 Abakorinto 9:15; Abefeso 2:8). Yakobo nawe yavuze ku byo kuvuka bundi bushya nk'impano ituruka ku Mana (Yakobo 1:17-18). Umwanditsi w'igitabo cy’Abaheburayo yavuze iby'agakiza k'iteka nk' “impano yo mu ijuru” (Abaheburayo 6:4).
Nk'uko umupasitoro umwe yabivuze, “Ntacyo dusigaje kwishyura. Nta kiguzi bizadutwara. Ni impano y'ubuntu gusa tubona dushyize ukwizera kwacu muri Yesu Kristo kandi muri We wenyine. Iyi ni Nkuru Nziza.”183 Hari ibiguzi mu guhindura abantu abigishwa no ku kubaganisha ku ngororano z'iteka, ariko si ku gakiza. Abenshi muri iyi minsi bitiranya umuhamagaro wo guhindura abandi abigishwa n’Ubutumwa bw’agakiza. Uku ni ukugoreka Ubutumwa Bwiza bw'ubuntu.
Kwakirwa biturutse ku kwizera
Nk’umurimo w'ubuntu, agakiza kaboneka kavuye k’ukwizera Kristo n'umurimo We. Nk'uko Yohana 6:28-29 habisonura neza, kwizera si ukundi gukora kurusha uko ikiganza cy'usabiriza cyakira impano y'umugati gikora. Icyitabwaho cy'ingenzi mu Isezerano Rishya ni agakiza kakirwa binyuze k’uwizera Kristo. Guhindura abantu abigishwa birahenda, ariko agakiza ni ku buntu - upfa kwizera gusa. Matayo, Mariko, na Luka bavuga by'ibanze ku kiguzi cyo guhindura abandi abigishwa byandikiwe abizera mu kubashishikariza guhinduka bitanga. Ubu Butumwa uko ari butatu ni nk’ ibitabo byifashishwa mu byo guhindura abantu abigishwa, kandi guhamagarira abantu kuba abigishwa ntibigomba gufatwa nk'ibitwigisha uko tugomba gukizwa.
Ku rundi ruhande, Ubutumwa bwa Yohana bwerekeye mbere na mbere agakiza n'ubwo atari ko buvuga gusa. Muri Yohana 20:31, Yohana avuga intego ye kandi iyo ntego ni ukugeza abantu ku gakiza kabonerwa mu kwizera Kristo (reba Yohana 1:7,12; 2:11, 23; 3:15-18, 36; 4:39, 41). Ijambo “izere” riboneka inshuro 85.
Ikigereranyo cy'agakiza - Ihame ry'ubusobanuro
Rimwe mu mahame y'ingenzi y'ibanze y'ubusobanuro ni uko “agakiza kagereranywa”. Iri hame rivuga ko ibice bikomeye bishobora kwumvirwa mu mucyo w'ibisobanutse, si mu mucyo w’ibidasobanutse. Ibice bikomeye bikeneye gusobanurirwa hamwe n'ibisobanutse. Mu yandi magambo, iyo igice gifite uburyo bubiri cyangwa bwinshi gishobora gusobanurwamo, kandi bumwe gusa akaba ari bwo buhuje n'Ibyanditswe muri rusange, uwiga Bibiliya agomba guhitamo ubujyanye no guhishurwa kwa Bibiliya gusigaye. Bityo, nubwo igice cyagira ubusobanuro bubiri bushoboka ugikuye mu bice byo muri Bibiliya, iyo kirebewe hamwe n'ibice byumvikana, ubusobanuro bumwe ni bwo bushoboka. Ibice byavuzwe haruguru aha birasobanutse cyane, kandi bikwiriye kutuyobora mu gusobanukirwa Ubutumwa Bwiza n'ibindi Byanditswe. Ijambo ry'Imana ntiryivuguruza ubwaryo. Iyo tubonye igice gishobora kwumvwa mu buryo butandukanye n'ubw'ibi bisobanutse bivuga ku byerekeranye no kwizera kwonyine, tugomba kumenya ko ukuvuguruzanya kw'ubusobanuro bw'ibi bice bitumvikana gushobora kuba ari ibinyoma, kandi dukeneye kubisuzuma twitonze mu mucyo w'ibindi bintu
Abavuga ko hari ikindi kintu kitari ukwizera gikenewe ngo umuntu akizwe uko bigaragara ahari ntibazi cyangwa ntibemera iri hame n'ubusobanuro bwaryo. Ahubwo, bashingira ibyo bindi bikenewe ku gakiza “ku bice bike bigoye” mu gihe birengagiza cyangwa bakagoreka ibice bisobanutse.
Nk'urugero, gereranya n'Abagalatiya 6:8-10. Kuvuga ko Pawulo arimo kuvuga ko dushobora gusarura ubugingo buhoraho (ni ukuvuga gukizwa bitewe no gukora neza) byaba ari ukuvuguruza teolojia n'umugambi w'ahandi ho muri uru rwandiko kimwe n'ahasigaye ho mu nzandiko zindi za Pawulo. Ahubwo, Pawulo aravuga ku by'ingororano n'ubwiza bw'ubugingo tuzagira ubu no mu bugingo bw'iteka. Ahandi hibanda ku bimeze nk'ibyo, gereranya na 16:17-19.
Mu kwandika ku byerekeye Abayuda bakabyaga bongera imirimo itegetswe n'amategeko ku Butumwa Bwiza, Zane Hodges yaranditse ati:
“Ni koko, Abayuda bakabya bashobora kuba barasomye Ibyanditswe. Ubutware bw'amategeko ya Mose bwari mu guhishurwa kw'Ibyanditswe byo mu Isezerano rya Kera. Ariko uko gusoma kwaragoretswe. Kwasobanuye nabi Isezerano rya Kera ubwaryo no guhishurwa gushya kwakorewe mu Mwana w'Imana.
Mu buryo busa n'ubwo, abarwanya ubuntu bwuzuye bw'Ubutumwa Bwiza bw'ubuntu bw'Imana na bo bakoresha Ibyanditswe. Ariko birumvikana ko bakoresha ibice bivugwa mu buryo bugoretse. Ibi bikunze kujyana no kunanirwa guhangara ubusobanuro bwuzuye bw'amagambo nyayo avuga ku buryo bwo gukizwa. Kwibeshya gukurikiraho ni kunini. Ingaruka zo ziteye ubwoba.”184
Na none, mu kuvuga ku kuntu Satani arwanya ubuntu bw'Ubutumwa Bwiza, Hodges yaranditse ati:
Ariko uko kurwanya kwagarutsweho kenshi mu binyejana byakurikiranye ariko cyane cyane mu bihe byacu by’ubu. Ibyihariye bishobora gutandukana cyane, ariko uko biteye kuranga kugakomeza kuba kumwe.185
Dore bimwe mu birwanya Ubutumwa Bwiza :
- “Utizeye kandi ngo ubatizwe nk'uko umuco wa Bibiliya uri, ntushobora gukizwa.”
- “Utizeye ngo ukomeze gukora imirimo myiza, ntushobora gukizwa”
- “Utizeye ngo wubahishe ubugingo bwawe ubushyire mu bwami bwa Kristo, ntushobora gukizwa.”
- “Utizeye ngo uze imbere uhamye Kristo mu ruhame, ntushobora gukizwa.”
- “Utizeye ngo wihane uve mu byaha byawe, ntushobora gukizwa.”
Ariko ibirwanya ibi bivuzwe hejuru ndetse n'ibindi byose, “Ubutumwa Bwiza bukiza burabirwanya bushikamye kandi burahamagara buti: Kandi ufite inyota naze; ushaka ajyane amazi y' ubugingo ku buntu.”186 (Ibyahishuwe 22:17).
Kuko Imana yakunze abari mu isi cyane, byatumye itanga Umwana wayo w'ikinege, kugira ngo umwizera wese atarimbuka, ahubwo ahabwe ubugingo buhoraho (Yohana 3:16).
Azirikana ku mutima “ihame ry’ikigereranyo cyo kwizera,” Chafer yanditse ibintu bishimishije:
Hafi ibika 115 byo mu Isezerano Rishya byerekana ko agakiza gashingiye ku “kwemera”, naho ibika 35 bikerekana ko gashingiye ku “kwizera”, ariko babivuga kimwe neza n'ibya mbere. Ibi bika by'Ibyanditswe uko ari 150 byose hamwe, birimo ibyo Isezerano Rishya rivuga byose ku ruhare rw'umuntu mu gakiza.187
Nyuma y’aho, Chafer yaje kuvuga ku byerekeye kwatura ibyaha mu ruhame hiyongeyeho kwizera nk'ibizana agakiza:
Ubwa mbere, kuvuga ko kwatura mu ruhame ko Kristo ari Umukiza ari ngombwa ku byiyongera ku kwizera Kristo ni ukuvuga ko bya bika 150 bivuga kwizera kwonyine bituzuye kandi bityo bikaba biyobya. Hari ibitekerezo bimwe icyakora, bisa n'ibyubakira ibyiringiro byabyo ku busobanuro bw'ibinyoma by'igice kimwe, maze bikirengagiza Ibyanditswe byose uko byakabaye bivuguruza ubwo busobanuro.188
None Ubutumwa Bwiza ni iki? Amagambo “Ubutumwa Bwiza” ni ubusobanuro bw'Ikigiriki euangelion rivuga “Amakuru Meza” cyangwa “Inkuru Nziza.” Ariko iryo jambo rikoreshwa mu kuvuga ubwoko bw'inkuru nziza, bityo umuntu akaba akeneye kumenya inkuru ivugwa muri buri gice asoma.
- 1 Abatesalonike 3:6 havuga inkuru nziza yo kwiringirwa kwabo.
- Muri Matayo, amagambo Ubutumwa Bwiza akoreshwa ku byerekeye Ubutumwa Bwiza bw'ubwami hose uretse hamwe havuga inkuru nziza y'urupfu rwa Kristo.
- Mariko akoresha Ubutumwa Bwiza mu buryo bumwe buvuga ibya Kristo.
- Uko Luka akoresha ayo magambo byerekana ko Kristo ari We shingiro hamwe n'ubwami bw'Imana bwari buhawe Abisraeli.
- Yohana ntakoresha amagambo “Ubutumwa Bwiza.”
- Mu Bagalatiya 1:6-7, Pawulo avuga ku butumwa bwiza budasanzwe, ariko si Ubutumwa Bwiza nyabwo kuko ari ukugoreka Ubutumwa Bwiza nyakuri bw'ubuntu bw'Imana muri Kristo cyangwa agakiza nk'impano nta kiguzi biturutse k’ ukwizera konyine Kristo wenyine.
‘Iyo dusomye mu nzandiko ze, tubona ko Pawulo ari we uduha ubusobanuro bw'Ubutumwa Bwiza nk'uko tubukoresha muri ibi bihe mu buryo bw'Ubutumwa Bwiza bw'agakiza n'Inkuru Nziza y'urupfu no kuzuka bya Kristo. Yarapfuye ariko none ariho. Dr. Ryrie yaranditse ati:
“Mu minsi yashize (ndetse n'ubu) twumvise byinshi byerekeye “Ubutumwa Bwiza bwuzuye” bwarimo imirimo imwe y'Umwuka Wera. Kugira ngo umuntu akizwe ntiyagombaga gusa kwizera, nk'urugero, ahubwo no kubatizwa n'Umwuka Wera. Amatorero yigishaga iri hame ku buryo ayo matorero yitwaga ay' “Ubutumwa Bwiza bwuzuye.”
Muri iki gihe twumva “Ubutumwa Bwiza bwose”, burimo gucungurwa kw'ibihugu hamwe no gucungurwa kw'abantu ku giti cyabo. Ariko Pawulo yanditse mu buryo busobanutse neza ko Ubutumwa Bwiza bukiza ari ukwizera ko Kristo yapfiriye ibyaha byacu kandi akaba yarazutse mu bapfuye. Ubu ni bwo Butumwa bwuzuye, kandi niba ari ko biri, na none ni bwo Butumwa Bwiza bwuzuye nyakuri ari nabwo Butumwa Bwiza bwose nyakuri. Nta kindi kintu gikenewe ngo tubabarirwe ibyaha kandi tubone ubugingo buhoraho.189
Hamwe n'ibi, reka turebe ubusobanuro bwa Pawulo bw'Ubutumwa Bwiza buboneka muri 1 Abakorinto 15.
Ubutumwa Bwiza busobanurwa kandi bushyigikirwa (1 Abakorinto 15:1-11)
Kudutangariza no kutuburira (imirongo ya 1-2)
Amagambo abanza atanga intangiro y'inyigisho nshya Pawulo avugaho, kuzuka ko Pawulo ashaka kwerekana nk'igice cyuzuye mu Butumwa Bwiza. Hari abantu i Korinto bahakanaga iby'inyigisho yo kuzuka nk'uko Pawulo yari yarakwigishije. Nk'umujyi w'Abagiriki, uku guhakana mu Bakorinto ahari kwaturutse kuri filozofiya ya Plato n'inyigisho za Orufa.
Iyi filozofiya yahakanaga kuzuka kw’abapfuye kandi ikavuga ko umubiri ari mubi, ndetse ukaba umeze nka gereza, igihano, gereza y'ikuzimu mu mazu y'ibihome cyangwa imva y'umwuka w'umuntu, y'umubiri, ku buryo igihe cyo gupfa umwuka w'umuntu ufungurwa. Iyo Umugiriki ufite ibi bitekerezo yumvaga Ubutumwa, yabaga yiteguye kwizera ukudapfa kw'umwuka w'umuntu, ariko ntiyemere umuzuko kubera ko kuri we umuzuko uvuga kwongera kuba mu buretwa. Batekerezaga na none ko kuzuka ari ukuzuka kw'umubiri ucishijwe bugufi ugereranije n'umubiri w'ubwiza basezeranijwe muri Kristo (Abafilipi 3:20-21).
Mu gusubiza aba bahakana kuzuka, Intumwa Pawulo iduha Ubutumwa mu magambo make. Atwereka ibice by'ingenzi by'Ubutumwa bwo muri Bibiliya.
Reka turebe mu buryo burambuye amagambo yo mu 1 Abakorinto 15:1-11.
“Ndabamenyesha” ni inshinga yerekana impamvu, gnorizo, “gutuma umuntu amenya” si ukwibutsa gusa. Mu by'ukuri, ukurikije ibyo bikurikiyeho, yarimo abibutsa ibyo bari basanzwe bazi bagombaga kuba bakomeyemo. Mu guhitamo aya magambo, hasa n'ahabayeho kubihanangiriza. Kimwe n'uko igice cy'uyu murongo kibyerekana, arandika ngo aba bizera bamenye cyangwa bongere kwiga ibyo bari barumvise kandi barakiriye.
“Nababwirije” muri iki gice, ni umuntu wakira icyo ahawe, dukurikije ikibonezamvugo cy’Ikigiriki. Kumenyekanisha Ijambo ry'Imana ni byiza buri gihe iyo abantu basubiza kandi bashyira mu bikorwa n'umwete kandi babyitondeye. Ariko kimwe n'Abakorinto, abantu baba biteguye gushyira ibindi bintu imbere, gukura cyangwa kwongera ku magambo yo mu Ijambo ry'Imana kimwe n'Ubutumwa Bwiza. Dushobora kandi kububangamira mu kwibanda k'uvuga bityo ntitubwumve, cyangwa tukabubangamira mu byo twitekerereza.
“Ubutumwa Bwiza” bwerekeye ikintu cyihariye Pawulo yashakaga kumenyekanisha mu buryo busobanutse, ibikubiye mu Butumwa Bwiza. Ku byerekeye ubu Butumwa Pawulo avuga ibintu bine: (1) Twarabubikishijwe, (2) ubwo mwakiriye (mu gihe cyashize), (3) ubwo mukomereyemo (mu ndagihe), (4) ubwo mwakijijwe na bwo (kwezwa ubu n'ikuzo rizaza).
“Mwarakijijwe.” Mu Kigiriki hakoreshejwe indagihe ihoraho rishobora kuba yerekeye gukizwa iteka imbaraga z'ibyaha mu bugingo bw'abizera. Ishobora no kuba yerekeye ku gukizwa umunsi ku wundi w’abatuye i Korinto uko bakiraga Ubutumwa, bagahinduka abagize itorero rya Kristo. Ishobora na none kuba ari indagihe y'ibizaza yibanda ku kuri kw'agakiza ku bwo kwizera Kristo.
“Niba mubukomeza nk'uko nabubabwirije.” Ibi bitugeza ku kintu cy'ingenzi cy'Ubutumwa cyangwa ibyo twizeye. Uyasobanuye uko yanditse, ni “ijambo nababwirije niba murifata mukarikomeza.” Ibyanditswe mu Kigiriki byibanda ku bikubiyemo cyangwa iby'ingenzi byabwirijwe n’intumwa. Niba bafite kandi bakomeza ubwo Butumwa, no gutabarwa ni ibyabo kubyakira no kubigira. Mu byanditswe mu Kigiriki, ijambo “niba” ryerekana impamvu yerekana ibivugwa. Pawulo ahamya kandi yizeye ko bafite ubwo Butumwa ku bwo kwizera ku giti cyabo, ariko iyo abantu badakomeza Ubutumwa yabagejejeho, ukwizera kwabo kuba ari imfabusa.
“Keretse mwaba mwizeye ubusa.” Ibi ntibivuga gutakaza agakiza nk'ibishoboka, nta n'ubwo bivuga ko ukwizera kutihangana atari ko gukiza. Ahubwo, Pawulo aravuga ati, (a) ukwizera Ubutumwa bwuzuye, Ubutumwa Bwiza nk'uko babubwirijwe, ni ugufite umugambi cyangwa kutari imfabusa; cyangwa (b) ko ukwizera gushingiye ku kuzuka kwa Mesiya kutaba gufite aho gufashe niba Inkuru Nziza yo kuzuka kwa Kristo atari yo. Niba Kristo atarabambwe kandi ngo azuke, agakiza ntigashoboka (reba imirongo ya 15, 17).
Mu buryo bwo kubushyira mu bikorwa, reka turebe ibintu bibiri:
(1) Kwizera nta mumaro gufite keretse ibigukubiyemo n’uwizerwa ari iby'ukuri. Hari ibintu bibiri kuri ibi:
- Uwizerwa agomba kuba ashoboye, afite ubushake, kandi aboneka ngo akize. “Ni cyo gituma abasha gukiza rwose abegerezwa Imana na We, kuko ahoraho iteka ngo abasabire” (Abaheburayo 7:25).
- Kwizera Kristo, gukizwa, kurimo kwiringira rwose ibikubiye mu Butumwa byose. Ntushobora kwiringira igice cy'Ubutumwa Bwiza ngo wange ibisigaye muri bwo. Ntushobora kwiringira Kristo ngo wange umurimo We. Ntushobora kwiringira umurimo wa Kristo ngo umwange. Ntushobora kwiringira urupfu rwa Kristo ngo wange kuzuka kwe.
(2) Ibi bivuga ko dufite uruhare rukomeye kandi rw'ingenzi rwo gusobanura neza kugarargaza neza ibivugwa nk’uko byahishuwe mu Ijambo ry'Imana. Tugomba kuvuga Ubutumwa Bwiza nyakuri nk'uko tubuhabwa muri Bibiliya tutongeraho cyangwa ngo tubugabanyeho kubera uko twarezwe cyangwa imigenzo cyangwa ibyo twibwira by'abantu.
None Ubutumwa Bwiza ni iki? Mu magambo akurikira, Pawulo agaragaza inkomoko, ubusobanuro, no gushyigikira Ubutumwa Bwiza yagejeje ku Bakorinto.
Inkomoko y'Ubutumwa Bwiza (umurongo wa 3)
Hamwe n'amagambo, “Nabahaye...ibyo nanjye nahawe,” Pawulo ahamya ko ibyo yatanze ari ibyo yahawe n'abandi, n'Umwami ubwe mu nzira ijya i Damasiko, hamwe n'abigishwa babanye n'Umwami nk'abamwiboneye, abo Pawulo yahuye na bo, akavugana na bo (reba Abagalatiya 1:1-18 na 2 Petero 1:19-21).
Ubusobanuro bw'Ubutumwa Bwiza (imirongo ya 3-4)
Aho ibyavugwaga bishingiye biri mu magambo, “nabanje” (umurongo Wa 3a). “Nabanje” (en protos) bishobora kwerekana icya mbere mu by’igihe cyangwa icya mbere mu gaciro. Aha ntibivuga igihe, ahubwo ni agaciro, icy'ibanze kandi cy'ingenzi mu by'Ubutumwa Bwiza; inyigisho z’amahamea y’ingenzi cyane ku gakiza.
Amagambo y’ingenzi mu kumenyekanisha Ubutumwa Bwiza ni:
(1) “Kristo yapfiriye ibyaha byacu” (umurongo wa 3)
- Ubutumwa Bwiza bwerekeye urupfu rw'umuntu, uwo muntu ni Mesiya wari utegerejwe mu Isezerano Rya Kera, Imana-Muntu, umwe kandi umwe rukumbi wari ukwiriye guhagararira umuntu no kumusimbura.
- Ubutumwa Bwiza bwigisha ko yapfiriye ibyaha, byacu. Ibi ni ngombwa kubera ko, nk'uko Ibyanditswe bibitwigisha, “twese twakoze ibyaha ntitwashyikira ubwiza bw'Imana” (Abaroma 3:23), kandi ko, “ntawe ukiranuka n'umwe” (Abaroma 3:10). Ibijyana n'ibi ni uko ukwera kw'Imana gutunganye kandi ari ukw'ukuri, ko Imana ifite amaso atunganye, adakunda kureba ikibi (Habakuki 1:13). Urupfu rwa Kristo rwari urwo kuriha igihano cy'ibyaha no gushimisha ukwera kw'Imana (1 Yohana 2:2).
(2) “Yazuwe ku munsi wa gatatu” (umurongo wa 4)
Ubutumwa Bwiza buvuga ko Imana yazuye Yesu Kristo mu bapfuye ngo ihamye uwo Kristo ari We nk'Umwana w'Imana kandi ihamye agaciro k'urupfu rwe nk'uruduhesha kubabarirwa no gutsishirizwa ku bwo kwizera Yesu Kristo (Abaroma 1:4; 4:24-25).
Gushyigikira Ubutumwa Bwiza (imirongo ya 3-10)
Ubuhamya n’ibishyigikira iby’amateka y'Ubutumwa Bwiza:
Ibihamya by’aya amateka byavuzwe bitaraba mu Isezerano Rya Kera (imirongo Ya 3, 4). Ibi bivuga ukuntu urupfu n'umuzuko bya Kristo byavuzwe mu Byanditswe Byera byo mu Isezerano Rya Kera nk'uko n'abahanuzi babivuze bitaraba. Ibi ndetse birimo no guhambwa: Ku by'urupfu Rwe hari Zaburi 22 na Yesaya 53. Ku byo kuzuka Kwe dufite Zaburi 16:8-11; 22:22 n'ikurikira; Yesaya 53:10-12. Ku guhambwa Kwe, Yesaya 53:9.
Ibyerekeye guhambwa kwa Kristo (umurongo wa 4). Kuki tuvuga ibyo guhambwa kwa Kristo? Kubera ko ari ubuhamya bukomeye bwo gupfa Kwe. Yahambwe nyuma y'uko abasirikari b'Abaroma bari bemeye ko yazingazingirwa mu myenda yo guhambanwa n'ibihumura-neza, maze ashyirwa mu mva iriho ikimenyetso irinzwe n'abasirikari n'Abaroma. Hanyuma, nyuma yo kuzuka, habayeho ibihamya ko imva yarimo ubusa harimo ya myenda yahambanywe (Yohana 20:3-10).
Uko bivugwa n’ababibonye n'amaso yabo (imirongo 5-10). Mu kurangiza, Pawulo yerekana ababibonye n'amaso yabo benshi bavuga ibyo kuzuka kwa Kristo n'igihamya cya nyuma harimo bene Data 500 yiyerekeye icyarimwe.
Amagambo y’Ubutumwa Bwiza (umurongo wa 11)
Mu.murongo wa 11, Intumwa iduhamagarira kwita ku ruhare rwacu ku bw'ibi bihamya. Tugomb kwamamaza Ubutumwa Bwiza bw'agatangaza ngo abantu bizere kandi bakizwe. Icyakora sii Ubutumwa bworoshye. Ni Ubutumwa bunyuranye n'ibyo umuntu yikundira, iby'ubwenge bw'umuntu. Ndibuka ikiganiro kimwe nagiranye n'umushefu wanjye ku kazi igihe nari muri seminari muri za 60. Nakoranaga n'urubyiruko rutagize amahirwe mu burengerazuba bwa Dallas, kandi n'ubwo atigeze ambuza guhamiriza abo bana, kuri we, Ubutumwa bwa Bibiliya bwerekeye urupfu rwa Kristo byari ubupfu. Yari umuntu mwiza wakwifuza guhura na we no gukorera, ariko muri kimwe mu biganiro byacu ku byerekeye Ubutumwa Bwiza, yaravuze ati, “Ee Doc (kubera impamvu zimwe akunda kunyita Doc), ndakeka ko utizera ibi bintu byerekeye ko hagombaga kubaho kumena amaraso y'igitambo cya Yesu, si ko biri? Iryo ni idini rya kera cyane! Dukwiriye kurenga ibyo tugatera imbere mu byo dutekereza ku idini. Dukeneye gusa gukurikiza urugero rwa Yesu mu kwiga gukunda abantu.” Ariko tegera amatwi ibyo Pawulo yavuze ku byerekeye gutekereza nk'uku mu 1 Abakorinto 1:20-31.
None Ubutumwa tugomba kwamamaza ngo bukize abizeye ni ubuhe? Ni ibihe by'ingenzi bigomba gusobanurwa?
(1) Abantu bose barazimiye, batandukanywa n'Imana none bakeneye agakiza k'Imana. Kuki? Kubera ko “bose bakoze ibyaha ntibashyikira ubwiza bw'Imana,” ukwera kwayo gutunganye. Imana ni Iyera kandi icyaha gitandukanya umuntu n'Imana kandi igihano cy 'ibyaha ni urupfu (Yesaya 59:2; Abaroma 3:23; 6:23). Abantu bose, abifata nabi, abifata neza, n'abanyedini bakoze ibyaha ntibashyikira ukwera kw'Imana kandi Imana ntishobora kunanirwa kugera ku kwera kwayo.
(2) Ntawe ushobora gukizwa n'imirimo ye myiza yaba itegetswe n'idini cyangwa n'amategeko agenga ibyo kwitwara neza. Nta cyo bivuze uko umuntu yagerageza kose, ntawe ushobora gukizwa n'imirimo itegetswe n'idini cyangwa n'ubwenge bwe. Abantu nta kintu bafite, nta murimo w'idini, nta gukiranuka, nta kugwa neza, bashobora kwiratana imbere y'Imana cyangwa gishobora kubahesha ubugingo buhoraho (Yesaya 64:6; Zaburi 143:2; Yohana 3:3-6; Tito 3:5-7; Abaroma 4:1-4; 1 Abakorinto 1:30-31).
(3) Ariko Imana yakunze abari mu isi kandi ibihamirisha gutanga Umwana wayo gupfa mu cyimbo cyacu. Umwana w'Imana yabaye umuntu kugira ngo apfe mu mwanya wacu kandi yishyure igihano cy'ibyaha byacu ngo atugeze ku Mana kandi aduhe ubugingo nk'impano ku buntu nta kiguzi (Yohana 3:16; Abaroma 5:8-9; 1 Abakorinto 1:30-31; Abefeso 2:8-9; Ibyahishuwe 21:6; 22:17). Yesu Kristo wenyine ni We buryo bw'Imana bwo gucungurwa no kugera ku Mana (Yohana 14:6; Ibyakozwe 4:12).
(4) None twakira dute iyo mpano y'agakiza? Ku bwo kwizera ubu Butumwa Bwiza, ku bwo kwizera kwonyine Kristo wenyine; kwizera (Umukiza Imana-Muntu) umurimo wa Kristo wapfiriye ibyaha, wafashe umwanya wacu, kandi akazurwa ku munsi wa gatatu nk'igihamya cyo gucungurwa no gutsindishirizwa byacu ku bwo kwizera, umuntu ku giti cye, muri We (Yohana 1:12; 3:16; Abaroma 4:25-5:1; Abefeso 2:8-9).
Ku byerekeye “Amagambo y'Agakiza” akunze gukoreshwa mu kuvuga Ubutumwa Bwiza agoreka Ubutumwa Bwiza, Lewis Sperry Chafer yaranditse ati:
Hanze y'inyigisho z’amahame zerekeye Kristo n'umurimo We, nta kuri kugera kure cyane mu nkurikizi zako kandi nta kintu cyashyigikirwa cyane kurusha uko agakiza k'agaciro katarondoreka gashyigikiwe, ku by'uruhare rw'umuntu, mu kwizera Kristo Umukiza. Kuri iki cyangombwa kimwe ntihakwongerwaho ikindi hatabayeho kuvuguruza Ibyanditswe no kugoreka inyigisho y’amahame y'agakiza ku bw'ubuntu gusa.190
181 Charles C. Ryrie, So Great Salvation, Victor Books, Wheaton, 1989, pp. 23-24.
182 Charles Swindoll, The Grace Awakening, Word Books, Waco, TX, 1990, pp. 17-19.
183 Brad McCoy, “Free, Not Cheap,” Grace Evangelical News, Oct.-Nov. 1988, p. 1.
184 Zane C. Hodges, The Gospel Under Siege, Redención Viva, Dallas, TX, 1981, p. 7.
185 Hodges, The Gospel Under Siege, p. 3.
186 Hodges, The Gospel Under Siege, p. 4.
187 Lewis Sperry Chafer, Vital Theological Issues, Roy B. Zuck, General Editor, Kregel, Grand Rapids, 1994, p. 122.
188 Chafer, Vital Theological Issues, p. 126.
189 Ryrie, So Great Salvation, pp. 39-40.
190 Chafer, Vital Theological Issues, p. 117.
Related Topics: Basics for Christians


text:
Umuryango wa Perezida Kagame wifurije Abanyarwanda iminsi mikuru myiza
Umuryango wa Perezida wa Repubulika Paul Kagame yifurije Abanyarwanda bose umunsi Mukuru mwiza wa Noheli n’umwaka mushya Muhire wa 2017.
Mu butumwa yanyujije ku rukuta rwe rwa Twitter, Perezida Kagame yagize ati “Jeannette, Umuryango, nanjye; tubifurije ibihe byiza by’ibiruhuko byuje ibyishimo n’amahoro hamwe n’abo mukunda.”
Mu ntangiriro z’uku kwezi, Perezida Kagame na Madamu bari bahuye n’abana bagera kuri 200 baturutse mu turere twose tw’igihugu, mu gikorwa ngarukamwaka gihuza abana n’abayobozi bakuru b’Igihugu hagamijwe kubifuriza iminsi mikuru myiza.
Ibyo birori byaranzwe n’imikino inyuranye y’abana, harimo abagaragaje ubuhanga mu kuvuga amazina y’inka, imivugo, kubyina, n’indi mikino yagenewe gufasha abana kwidagadura no gusabana.
Mu ijambo rye, Umukuru w’Igihugu yabwiye ababyeyi bari aho ati “Twagira ngo tubonereho uyu mwanya tubifurize ibihe byiza, ubuzima bwiza, tunabifuriza ko mwakomeza akazi keza, kurera neza ni ukubaka igihugu. Igihugu cyacu gikomeze kigire uburezi bwiza, kibe igihugu gitera imbere mu majyambere y’igihe tugezemo, ariko dukomeze dushingire kucyo turi cyo, ku muco wacu duhereye ku bana.’’
Perezida Kagame yasabye aba bana kugeza ubu butumwa ku bandi bana batitabiriye iki gikorwa, ndetse hari n’ubwo hazabaho igihe cyo kubasanga aho bari.
Ati “Bana rero mwese muri hano, abahungu, abakobwa, ndabashimiye cyane kandi ndagira ngo mbabwire ko uyu mwanya twawuhaye n’agaciro kawo, mukomereze aho, ubwo aho mugana naho igihugu kibatezeho byinshi, mukomeze mugire ubuzima bwiza.’’


text:
“Ibyo twibwira ni wo mwanzi wacu wa mbere!” Joyce Meyer
Ibyo twibwira biradushuka cyane, ariko ntangazwa cyane n’uburyo tubyiringira. Nizera yuko ibyo twibwira nk’Abakristo ari byo mwanzi wacu wa mbere, kandi bitubuza kwinjira mu bushake bw’Imana busesuye kuko umwanzi abasha kuturwanya akoresheje ibyo twibwira.
Sinshatse kuvuga yuko ibyo twibwira ari bibi, ahubwo umwanzi abasha kwinjira mu byo twibwira no mu mitima yacu ku buryo bworoshye. Ni ingenzi cyane rero ko tugomba kumenya uburyo dutwara ibyo twibwira.
Umuntu agizwe n’ibice bitatu: ubugingo, umwuka n’umubiri. Mu mwuka wacu ni ho Imana itura iyo tuvutse ubwa kabiri, ni na ho duhurira n’Imana n’Umwuka Wera. Ubugingo bugizwe n’ubwenge bwacu, ubushake n’amarangamutima kandi ni bwo butubwira ibyacu byose.
Mu yandi magambo, ubugingo bwacu butubwira ibyo dushaka, ibyo dutekereza n’ibyo twibwira. Kubera ko umwuka n’ubugingo bifitanye isano ya bugufi, birakomeye kumenya niba ibyo ushaka ari na byo Imana ishaka cyangwa ari iby’irari ryawe. Kugira ngo turenge amarangamutima yacu dukurikize ubushake bw’Imana, tugomba gukurikiza ikintu kiruta ibindi kandi cy’umumaro kuruta ibindi, ari ryo Jambo ry’Imana.
Rimwe na rimwe dushobora tujya twitiranya ibyo twibwira n’ubushake bw’Imana, ariko hariho ikintu kimwe cyadufasha gutandukanya umwuka n’ubugingo. Abaheburayo 4:12 habivuga neza ngo “Kuko ijambo ry’Imana ari rizima, rifite imbaraga kandi rikagira ubugi buruta ubw’inkota zose, rigahinguranya ndetse kugeza ubwo rigabanya ubugingo n’Umwuka, rikagabanya ubugingo n’umusokoro kandi rikabangukira kugenzura ibyo umutima wibwira ukagambirira.”
Iri jambo riratwereka uburyo tutabasha kuyoborwa n’Umwuka Wera utuye mu mwuka wacu iyo tumaze kuvuka ubwa kabiri, keretse tumaze kwiyemeza kubeshwaho n’ijambo ry’Imana. iyo uri mu rujijo wibaza icyo wakora, ujye ubaza ijambo ry’Imana. Nusanga ibyo wibwira bihabanye n’ijambo ry’Imana, bizaba bipfuye.
Bibiliya ni yo mwigisha wacu w’iby’ubugingo! Itwigisha amahame yo kubaha Imana, kugira ngo tuvuge nk’Imana kandi dukore nka yo. Muri Yohana 8:31-32, Yesu yaravuze ati “…Nimuguma mu ijambo ryanjye muzaba abigishwa banjye nyakuri, namwe muzamenya ukuri kandi ukuri ni ko kuzababatura.”
Biranezeza cyane kumenya yuko Bibiliya irimo ibisubizo byose by’ibibazo byo mu buzima! N’ubwo Bibiliya itaguha igisubizo gihamye ku kibazo runaka, Imana ibasha kuguha ubwenge ukamenya uko ubyitwaramo ikurikije ubushake bwayo. Ijambo ry’Imana riratubatura, rikaduha kumenya niba turi mu bushake bwayo cyangwa turi mu bwacu.
Urugero, twese tujya dukomeretswa n’uko abantu baducumuyeho cyangwa tukagushwa n’ububi bwabo. Ntibiba byoroshye buri gihe kubabarira, ariko Yesu yaravuze ati mujye musenga ngo “… utubabarire ibyaha byacu nk’uko natwe tubabarira abarimo imyenda yacu bose” Luka 11:4. Ntitugomba rero gutinda twibaza niba tugomba kubabarira. Ubushake bw’Imana kandi ni uko tunesha ubwoba no gutinya kose.
1 Petero 5:7 haranditswe ngo “Muyikoreze amaganya yanyu yose, kuko yita kuri mwe.” Iyo twiringiye Imana tukayikoreza amaganya yacu, tubasha kubeshwaho no kwizera tudafite ubwoba no gutinya kose.
Ijambo ry’Imana ni ryo tugomba kwiringiraho umuyobozi. Iyo ibyo
twibwira bidushutse, tugomba kumenya ijambo ry’Imana akaba ari ryo rituyobora mu bushake bwayo!
Ijambo ry’Imana kandi ridufasha gutandukanya ukuri n’ikinyoma cy’imibiri yacu na Satani, ariko tugomba gukora ibirenze gusoma Bibiliya, ahubwo tukayiga. Niba dusanzwe tujya mu rusengero tukumva ijambo ry’Imana riva mu kanwa k’abavugabutumwa, ku ma CDs, kuri TVs… ntitugomba kaumva ko bihagije ko abandi badutamika. Iyo ufashe umwanya uhagije wiga ijambo ry’Imana ni bwo usobanukirwa bihagije aho Imana irimo kwerekeza ubuzima bwawe.
Ndashaka kugusubizamo imbaraga ngo ushyire imbere gufata igihe imbere y’Imana, wiga ijambo ryayo. Icyo ni ikintu cy’igiciro uzaba ukoze. Kandi nutangira gukurikiza ijambo ry’Imana, ni bwo bizakorohera kunesha ibyo wibwira maze utangire kuyoborwa n’Imana.
Wibuke yuko Imana ihora ari iyo kwizerwa kuko ishobora byose, kandi ntihinduka. Iragukunda cyane kandi ifite umugambi ku bugingo bwawe. Iki ni igihe cyawe cyo kwibohora mu marangamutima yawe, ukizera ijambo ry’Imana!


text:
Feb 16, 2016 Adolphe Mitali Andi makuru 0
Ikidendezi Silowamu Yesu yoherejeho impumyi gukaraba mu maso nyuma igahumuka cyarabonetse. Ibi byongeye kugaragazwa n’abashakashatsi, byongera kwemezwa n’abakozi basanaga impombo z’amazi bakaza kugwa kuri iki kidendezi.
Nkuko tubibwirwa na Jessilyn Justice, ubundi iki kidendezi ngo kimaze imyaka icumi kibonetse, ariko nubwo ari uko bimeze, iby’iyi nkuru bikomeje kuvugwaho byinshi mu itangazamakuru. Eric Metaxas, umwanditsi w’ibitabo, yongera kutwibutsa iyi nkuru tubona mu Butumwa Bwiza Bwa Yohani, ibice 9.
Tubona ukuntu Yesu yaciye amacandwe hasi, akayatobesha akondo, akagasiga ku maso y’impumyi, nyuma akayitegeka kujya gukaraba ku kidendezi cy’i Silowamu aho tubona ko impumyi yavuyeyo yahumutse. Eric atubwira ko abiga ibya Bibiliya bamwe, bahakanaga ko icyo kidendezi cyabayeho, ahubwo bakavuga ko Yohani ari nk’icyigisho yatangaga, mu buryo bw’igishushanyo .
Ubu rero byamaze kugaragara ko icyo kidendezi kiriho. Nkuko undi mushakashatsi James Charlesworth acukumbura ibya Bibiliya abivuga, ngo ubu bimaze kugaragra ko henshi muho Yesu Yagiye akorera ibitangaza, ubushakashatsi bwagaragaje ko atari imigani, ahubwo habayeho. James avuga ko ubu babonye ikidendezi cy’i Silowamu, neza neza aho Yohani yavuze ko giherereye. James arangiza avuga ko guhakana ibya Bibiliya, nta yindi mpamvu, aruko ari ibya Bibiliya gusa, nta shingiro bigifite, ati “Nubwo Abakristo basanzwe bazi ibyo, ariko birafasha, iyo abandi bantu batari Abakristo, nabo bahamya ukuri kw’ibya Bibiliya, nubwo biba byabasabye kubanza kwigerera aho ibyo byabereye!”
Hahirwa abemera batabonye.
MITALI Adolphe
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
“Nuko rero ukundishe Uwiteka Imana yawe umutima wawe wose, n’ubugingo bwawe bwose, n’ubwenge bwawe bwose n’imbaraga zawe zose.”Mariko 12:30
Nta muntu n’umwe utazi ko akwiye gukunda Imana ariko hariho abibabaza ukuntu bayikunda nyamara ijambo ryayo rivuga ko abakora nabi bazarimbuka kandi bakazacirwa n’urubanza,ibyo bituma hari abibaza bati”ni gute wakunda ugufitiye umugambi nk’uwo?” ahubwo bakarushaho kugira ubwoba.
Ariko unyemerere nibarize ikibazo: ese waba wemera ko ushobora gukunda umuntu wubaha?,ndatekereza igisubizo ari yego,niyo mpamvu umuntu utubashye nta nubwo ushobora kumukunda. Imana tugomba kuyubaha kandi inakeneye urukundo rwacu kuko dusabwa kuyubaha kuruta uko twakubaha umuntu uwari we wese.Imana niyo muyobozi w’ibyaremwe byose,niyo igenga ubuzima bwacu twese kandi itubera maso umunsi ku munshi.
Nicyo gituma ari nayo kandi izazana umuntu wese yiremeye imbere urubanza kuko Bibiliya ivuga iti” Nta cyaremwe kitagaragara imbere yayo, ahubwo byose bitwikuruwe nk’ibyambaye ubusa mu maso y’Izatubaza ibyo twakoze. Abaheburayo 4:13, nubwo bimeze bityo Imana iradukunda cyane,ushobora kwibaza uko wabimenya?,ntakindi cya kumenyesha urukundo igukunda atari ugutekereza ukuntu Imana ubwayo yaje mu isi mu mwana wayo yitanga kubwawe kugira ngo agukingurire umuryango w’ijuru,ntabwo Imana yifuza ko hagira urimbuka ahubwo yatanze Yesu kugira ngo abe ubuhungiro bwaburi wese uzamwizera. uko niko tumenya urukundo rwayo: Kuko Imana yakunze abari mu isi cyane, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho.Yohana 3:16
Ntugatekereze Imana nk’aho ari umugome unezezwa no kubabaza ndetse no gucira imanza abantu ngo ibakandamize ahubwo wemere kandi uyifate nk’umubeyi urangwa n’urukundo kandi ko ishaka ko mwazabana mu bwami bwayo iteka ryose.ntiwiringire ibyo ukora ahubwo wizere muri Yesu Kristo.